Nova filijala Erste Banke – Spoj digitalnog i savetodavnog, u susret potrebama klijenata – Bankar.rs\nHome/BANKE/Nova filijala Erste Banke – Spoj digitalnog i savetodavnog, u susret potrebama klijenata\nNova filijala Erste Banke – Spoj digitalnog i savetodavnog, u susret potrebama klijenata\nErste Banka je danas na Vračaru u Ulici Mome Kapora 12 otvorila novu filijalu, koja objedinjuje najbolje iskustvo fizičkog i digitalnog sveta. Namenjena je na prvom mestu savetodavnim uslugama, uz maksimalnu efikasnost, fleksibilnost i udobnost ambijenta, koji ne podseća na konvencionalnu filijalu.\nU novoj filijali primenjena su digitalna rešenja i tehnologije koje olakšavaju i ubrzavaju poslovanje, uz što manje čekanja u redu, navedeno je u saopštenju. Fokus je stavljen na savetodavni koncept, jer klijenti imaju više prostora i vremena da u moderno opremljenim prostorijama razgovaraju sa bankarskim savetnicima o svojim finansijskim potrebama i planovima, kako bi došli do najboljih finansijskih odluka.\n“U poslednje vreme, u celom našem regionu povećana je potreba za finansijskom podrškom u vidu finansijske pismenosti i savetovanja, ne samo zbog krize izazvane korona virusom, već i zbog ubrzane digitalizacije. Veliki broj poslova možemo obaviti putem našeg mobilnog telefona, ali savetovanje i donošenje najboljih finansijskih odluka i dalje ostaje preduslov za stvaranje prosperiteta i održivosti, kako na ličnom, tako i na poslovnom planu. Filijale koje predstavljaju spoj digitalnog i savetodavnog su budućnost bankarstva, a naša nova filijala predstavlja prvi ovakav koncept koji će biti primenjen širom cele Erste Grupe”, istakla je Zorana Aleksić, direktorka Sektora prodaje za stanovništvo, mala preduzeća i preduzetnike u Erste Banci.\nU okviru filijale nalazi se i samouslužna zona sa bankomatom, koja je na raspolaganju 24 sata dnevno i sadrži i uplatni bankomat za pravna lica. Komforan prostor filijale podseća na dnevnu sobu. Opremljen je interaktivnim ekranom sa edukativnim i zabavnim sadržajima, a mališani koji treba da sačekaju roditelje da obave svoje bankarske poslove mogu se zabaviti uz brojne igračke. U filijali dominiraju prirodni materijali, kao i oni dobijeni iz obnovljivih izvora.\nIstraživanje koje je sprovela Erste Grupa na svim tržištima na kojim posluje pokazalo je da iako klijenti u sve većoj meri prelaze na digitalne kanale, i dalje žele da podršku i savetovanje dobiju u ličnom kontaktu sa svojim savetnikom. Priželjkuju da filijala bude mesto sa atraktivnim tehnološkim rešenjima i dovoljno prostora koji će obezbediti privatnost, bez čekanja u redovima i uz svestranu podršku i kvalitetne savete.\nErste Banka nastavlja upravo sa kombinacijom unapređenja svoje digitalne ponude i širenja svoje mreže. Osim filijale u Ulici Mome Kapora, za obavljanje svakodnevnih poslova sa bankom, klijentima je od nedavno na raspolaganju i nova ekspres ekspozitura u Nušićevoj 10, u centru grada.\nRudno bogatstvo u Srbiji se procenjuje na 200 milijardi evra


Bajden vraća američke vojnike u Somaliju - 16.05.2022, Sputnik Srbija\nBajden vraća američke vojnike u Somaliju\nPredsednik SAD Džozef Bajden odobrio je ponvono raspoređivanje američkih trupa u Somaliji, čime je povukao odluku svog predhodnika Donalda Trampa, saopštili su... 16.05.2022, Sputnik Srbija\nSlanje trupa u Somaliju tražio je Pentagon, kako bi podržao borbu protiv militantne grupe Al Šabab.Tramp je 2020. godine iz Somalije povukao oko 700 američkih vojnika dok će ih ovog puta SAD poslati manje od 500, prenosi Bi-bi-Si.Ponovno uspostavljanje vojnog prisustva SAD u toj istočnoafričkoj zemlji dolazi nakon dugo očekivanih predsedničkih izbora.Bivši mirovni aktivista Hasan Šeik Muhamed, koji je danas stupio na funkciju predsednika Somalije, obećao je da će blisko sarađivati sa međunarodnim partnerima.Somalija je decenijama zemlja sa lošom bezbednosnom situacijom, a islamski militanti koji su nekada kontrolisali zemlju i dalje drže velike delove teritorije i u pojedinim regionima nastavljaju da ubiraju porez.\nsvet – politika, svet, politika, sad, džozef bajden\nPredsednik SAD Džozef Bajden odobrio je ponvono raspoređivanje američkih trupa u Somaliji, čime je povukao odluku svog predhodnika Donalda Trampa, saopštili su danas američki zvaničnici.\nSlanje trupa u Somaliju tražio je Pentagon, kako bi podržao borbu protiv militantne grupe Al Šabab.\nTramp je 2020. godine iz Somalije povukao oko 700 američkih vojnika dok će ih ovog puta SAD poslati manje od 500, prenosi Bi-bi-Si.\nPonovno uspostavljanje vojnog prisustva SAD u toj istočnoafričkoj zemlji dolazi nakon dugo očekivanih predsedničkih izbora.\nBivši mirovni aktivista Hasan Šeik Muhamed, koji je danas stupio na funkciju predsednika Somalije, obećao je da će blisko sarađivati sa međunarodnim partnerima.\nSomalija je decenijama zemlja sa lošom bezbednosnom situacijom, a islamski militanti koji su nekada kontrolisali zemlju i dalje drže velike delove teritorije i u pojedinim regionima nastavljaju da ubiraju porez.


Otkriveno kako izgleda alfa verzija Steam platforme za Kinu - PLAY!\nSteam platforma je praktično dostupna u celom svetu bez ikakvih ograničenja za korisnike, ali ne i u Kini. Zahvaljujući strogim zakonima i specijalnim procedurama, developeri za ovo tržište moraju naći posebnog izdavača, a u velikom broju slučajeva potrebno je raditi novu prilagođenu verziju igre.\nTakva je i situacija sa Valveovom platformom koja je već nekoliko godina u izradi za kinesko tržište, ali je još uvek moguće koristiti opštenarodnu verziju. Zahvaljujući nedavno procureloj alfa verziji Steama, dobili smo uvid u to šta će se sve razlikovati u odnosu na standardnu verziju koju svi mi koristimo.\nPrema portalu Win.gg kineski Steam korisnike dočekuje sa porukom same vlade ove države sa pozivom na bojkot štetnih igara, odbijanje piraterije i igranje bez preterivanja. Za ovo poslednje se Steam posebno pobrinuo, pošto tamošnji korisnici neće moći da pristupe igrama u periodu između 22h i 8h. Win.gg je zabranu dobio za igre CS:GO i Dota 2, ali nije poznato da li isto važi i za druge naslove.\nKina već od ranije ima uvedena ograničenja vremena provedenog u igrama kako bi se očuvalo zdravlje igrača. Uz te regulacije, kineski Steam ima strogu kontrolu naloga korisnika, verovatno pod naredbom vlade, gde korisnicima nije dozvoljena upotreba imena i fotografija radi izbegavanja problematičnih slučajeva, već svako kao profilnu sliku ima upitnik, a ime je predstavljeno dugačkim brojem. Verovatno će radi verifikacije naloga korisnik morati da prođe posebnu proceduru, kako bi se utvrdilo da nema ničeg što bi vređalo vlast države.\nRelated Items:china, Kina, regulation, Steam, Steam China, valve, zakon\nKineska policija zatvorila jednog od najvećih distrubutera hakova\nSteam Game Festival dobio novi naziv, biće “E3 u malom”


RTS :: Povratak Rafe za dva meseca\nTenis Povratak Rafe za dva meseca\nsreda, 05. sep 2012, 22:52 -> 22:57\nPovratak Rafe za dva meseca\nOporavak Rafe Nadala od povrede kolena ide odlično i on bi trebao da se vrati na teren za otprilike dva meseca. Rafa nije igrao od Vimbldona kada je izgubio od Čeha Rosola.\nLekar španske teniske reprezentacije Anhel Ruiz-Kotoro rekao je danas da oporavak Rafaela Nadala od povrede kolena ide odlično i da će se on vratiti na teren za otprilike dva meseca.\n"Operaciju kao opciju smo potpuno isključili. Narednih meseci on će trenirati sa mnogo fizioterapije i hidroterapije u kombinaciji sa laserima. Naša procena je da će tetiva za dva meseca biti u stanju koje mi zovemo normalno", rekao je Ruiz-Kotoro. On je naveo da se Nadal neće vraćati na teren sve dok ne bude 100 odsto zdrav.\n"Rafa bi na teren mogao i za mesec dana, ali to nije cilj. Želja je da se vrati sa istom snagom koju je imao", istakao je Ruiz-Kotoro.\nPrema njegovim rečima nije nužno da Nadal nakon povratka ima hronične probleme sa kolenom do kraja karijere.\n"Nadal želi da kad se vrati igra u kontinuiteteu. Naravno da je teško propuštati velike turnire, ali u ovom trenutku najvažnije je da se oporavi", zaključio je lekar španskog Dejvis kup tima.\nNadal nije igrao od Vimbldona kada je u drugom kolu izgubio od Čeha Lukaša Rosola.\nZbog povrede je propustio Olimpijske igre u Londonu gde je trebalo da brani zlatnu medalju, nema ga na US openu, a neće igrati ni u polufinalu Dejvis kupa za Španiju.\n(ponedeljak, 10. sep 2012, 22:08) - vOlim te rafo [neregistrovani]\n(četvrtak, 06. sep 2012, 11:58) - anonymous [neregistrovani]\n(četvrtak, 06. sep 2012, 11:55) - anonymous [neregistrovani]\n(četvrtak, 06. sep 2012, 11:43) - anonymous 66 [neregistrovani]\n(četvrtak, 06. sep 2012, 09:52) - Vladimir Srdanovic [neregistrovani]\n(četvrtak, 06. sep 2012, 07:26) - anonymous [neregistrovani]\n(četvrtak, 06. sep 2012, 03:22) - anonymous [neregistrovani]\n"Lud" meč u Lionu – Gaske spasao dve meč lopte i 19 brejk šansi


Pikado: Debi na državnom prvenstvu - Ozonpress :: internet portal\nČačanski pikado klub Familija 032 prošle nedelje, 18. oktobra, debitovao je u Drugoj ligi Državnog prvensta u pikadu, održanom u Banji Junaković kod Apatina.\nBoje Pikado kluba Familija 032 na prvom ovosezonskom turniru branila je ekipa u sastavu: Milan Glišović, Aleksandar Bogdanović, Zoran Stevanović i Miloš Vukadinović.\nNažalost, kada je reč o ekipnom takmičenju, debi Familije nije prošao najslavnije budući da je u drugom kolu, rezultatom 9 : 7, poražena od ekipe Pikado klub Pikadere Užice.\n– U Banji Junaković održano je prvo i drugo kolo druge lige državnog pikado prvenstva. U prvom kolu ekipa Familija 032 je bila slobodna, pa je naše vatreno krštenje usledilo u drugom kolu u komšijskim derbiju sa ekipom iz Užica. Komšije, inače bivši prvoligaši, su se bolje snašli i zasluženo pobedili. Međutim čast čačanskog pikada uspeo je da u pojedinačnoj konkurenciji, u kojoj je nastupilo više od 100 igrača, odbrani Zoran Stevanović-Ćekin koji se plasirao u prvih osam, što nesumnjivo predstavlja rezultat vredan pažnje. Naročito ako se u vidu ima da je i ekipi Familije 032 i njemu, ovo bio prvi nastup na jednom ovako velikom takmičenju – prenosi utiske sa takmišenja u Apatinu Milan Glišović.\nZoran Stevanović u akciji\nSledeći turnir Državnog pikado prvenstva, kako je objavljeno na zvaničnom sajtu Pikado federacije Srbije, planiran je za 15. novembra, posle čega 28. i 29. novembra sledi takmičenje za pikado Kup Srbije. U međuvremenu u kafeu Gym u subotu, sa početkom u 16. sati, nastavlja se takmičenje u Ligi Srbije u elektronskom pikadu.


Turistička ponuda Zlatibora predstavljena na sajmu u Moskvi | Nova Ekonomija\nTuristička ponuda Zlatibora predstavljena na sajmu u Moskvi\nOpština Čajetina i Turistička organizacija Zlatibor predstavili su na sajmu turizma u Moskvi turističku ponudu na Zlatiboru.\nUčešće na moskovskom MITT 2019, koji je počeo 12. marta i traje do 14. marta, sjajna je prilika da se rusko tržište upozna sa atrakcijama, aktivnostima i vidovima turizma koje Zlatibor nudi, ali i sa ponudom ekskurzija, kao i hotela i drugih vidova smeštaja, navodi se na sajtu Opštine Čajetina.\nPrva dva dana sajma rezervisana za poslovne posetioce i da je najveće interesovanje bilo za ponudu Zlatibora u oblasti sportskog, verskog i kulturnog turizma.\nPredsednik opštine Čajetina Milan Stamatović i njegov zamenik Arsen Đurić imali su poslovne sastanke na moskovskom sajmu na kojima su predstavili turističku ponudu i mogućnosti investiranja na Zlatiboru.\nKako je objavljeno, na sastanku sa direktorom i vlasnikom R-tursa Ratkom Čitakovićem dogovoren je nastavak dugogodišnje saradnje i ukazano da je potrebno ulaganje u sportsko-rekreativni centar i halu na\nU ovim kolibama u netaknutoj prirodi gosti plaćaju smeštaj i hranu koliko mogu


Nova energija - konferencija o Internet poslovanju | Edukacija\nNova energija – konferencija o Internet poslovanju\nSremska Mitrovica: Besplatno članstvo u biblioteci 02/02\nNova Energija – regionalna konferencija posvećena poslovanju na Internetu, održava se od 29. aprila do 3. maja na Kopaoniku, po prvi put ove godine.\nPosetioci i učesnici konferencije imaće priliku da čuju više o poslovanju na Internetu i ekonomiji znanja.\nCentralne teme konferencije biće drugačija vizija srpske ekonomije i regiona, a desetine stručnih predavača iznostiće različite ideje vezane za unapređenje privrede kroz razmatranje poslednjih trendova iz oblasti Internet poslovanja. U toku tri dana, koliko traje konferencija, govoriće se o elektronskoj upravi, web medijima, Internet marketingu i implementaciji poznatih payment rešenja.\nNa pitanja o poslovanju na Internetu odgovaraće predavači iz privatnog sektora, ali i predstavnici država regiona.\nCilj je da se skrene pažnja na mnoge zakonske probleme i ustaljene prakse, zbog čega se koči dalji napredak IT sektora.\nNova Energija – regionalna konferencija posvećena poslovanju na Internetu namenjena je Internet preduzetnicima, predstavnicima vladinih i nevladinih organizacija, privrednim i drugim, relevantnim marketing i PR agencijama, predstavnicima medija, blogerima i drugima. Na konferenciji će biti organizovana brojna predavanja, paneli i radionice, a svi učesnici će moći da pronađu one koji se tiču baš njihovog posla.\nNa konferenciji se očekuje skoro 100 predavača, među kojima su:\nYossi Levy – Ambasador Izraela u Beogradu\nFilip Vukša – aktivista\nSlobodan Georgiev – BIRN\nVladimir Pavlov – Pokrajinski sekretar za nauku i tehnološki razvoj AP Vojvodina\nKomlen Lalović – Ministarstvo Odbrane\nDražen Maravić – MUP Republike Srbije\nMilan Vučićević – bloger\nIstok Pavlović – WorldWide\nAleksandra Radujko – New Media Team\nListu ostalih predavača koji su već potvrdili prisustvo na konferenciji možete naći ovde.\nNa konferenciji biće organizovane i druge aktivnosti, kao što su Walk&Talk orijentiring po Kopaoniku, koji predvode profesionalni vodiči, kao i različite sportske aktivnosti. Pored toga, svako veče u toku trajanja konferencije biće organizovane i žurke.\nUčesnici konferencije imaće obezbeđen smeštaj u objektima MK Mountain Resort u ceni od 25 evra za polupansion i noćenje. Za sve učesnike obezbeđena je i besplatna kotizacija, kao i Family&Pet friendly smeštaj. Učesnici koji žele samostalno da organizuju svoj smešaj plaćaju i kotizaciju od 8.000 dinara (70 evra) koja važi za sve dane konferencije.\nViše informacija dostupno je na Fejsbuk stranici Nove energije, kao i na zvaničnom sajtu konferencije.\nTAGS: ekonomija znanjaInternet poslovanjeIT sektorNova energijapredavačipredavanjaprogramregionalna konferencijasmeštajstručnjaci


Fabrika lekova "Zdravlje" po treći put menja vlasnika\nPočetna/BIZNIS/Fabrika lekova “Zdravlje” po treći put menja vlasnika\nSana Life 5. avgusta 2016.\tBIZNIS, ZDRAVLJE Jedan komentar\nOd privatizacije 2003.godine leskovačka fabrika lekova “Zdravlje” po treći put je promenila vlasnika. Prvo je država za 3,5 miliona evra prodala “Farmaku” sa Islanda, koji je ubrzo promenio ime u “Aktavis”. Zatim su je kupila američka kompanija “Alergana” i sada su na red došli Izraelci ali detalji poslednje dve prodaje nisu poznati.\nOvom strateškom akvizicijom, saopšteno je iz sedišta u Jerusalimu, spajaju se dve vodeće generičke kompanije. Posle ove akvizicije “Teva” ima oko 338 registracija proizvoda koje čekaju odobrenje američke Agencije za hranu i lekove (FDA) i vodeći položaj sa oko 115 skraćenih zahteva za odobrenje novog leka (ANDA) u SAD. U Evropi će “Tevin” razvoj lekova koji su u fazi pred stavljanje na tržište omogućiti puštanje više od 5.000 proizvoda. U 2017. “Teva” planira plasiranje na tržište oko 1.500 generičkih proizvoda.\n“Pripajanje “Tevi” srpskog “Aktavisa”, u čijem sastavu posluju “Zdravlje” AD u Leskovcu i “Aktavis” d.o.o. u Beogradu, omogućiće pacijentima i zdravstvenom sistemu Srbije pristup jednoj od najvećih paleta savremenih, prvoklasnih lekova i terapija – kaže dr Pavle Marjanović, generalni direktor “Aktavis” d.o.o. – “Aktavis” će nastaviti kontinuirano, stabilno snabdevanje tržišta Srbije svim svojim proizvodima uz očekivano proširenje asortimana savremenim i efikasnim lekovima kojih dosad nije bilo na našem tržištu.\nU prvih šest meseci ove godine “Aktavis” je na tržištu Srbije učestvovao sa 6,7 odsto pakovanja, i 5,2 odsto novca koji se izdvaja za lekove. U kompaniji kažu da će sjedinjavanjem sa “Tevom” na srpskom tržištu zauzimati treću poziciju i imati tržišno učešće od 7,8 odsto u pakovanjima i šest odsto u dinarima.\nErez Vigodman, predsednik i izvršni direktor “Teve”, rekao je da se akvizicija “Aktavis generik” događa u trenutku kad je “Teva” jača nego ikada. “Teva” u svetu nudi najveću paletu sa više od 1.800 lekova i 16.000 proizvoda. Prisutna je na 80 tržišta, a u više od 40 zemalja je među prva tri glavna snabdevača lekovima.\nGeneralni direktor “Zdravlja” Bojan Jović kaže da je leskovačka fabrika spremna da na domaćem i na tržištima širom sveta obezbedi najsavremenije generičke farmaceutske proizvode najboljeg kvaliteta.\nOznakeAktavis generik Leskovac zdravlje\nPrethodni Lekari gaje povrće za bolesne mališane\nSledeći Turska kula u novom ruhu\n27. februara 2018. at 22:18\nPoslala sam Vam CV. Zanima me posao. Imam zavrrenu srednju medicinsku skolu, Tehnoloski fakultet, smer _ farmaceutsko kozmeticko inzenjerstvo i Doktorat na tom smeru. Sve to mozete videti iz CV – a, kao i sve dodatne informacije koji sam Vam vec poslala.\ndr Dusica Ilic\nAdresa: Rade Koncara 21, Leskovac


SVEČANA SEDNICA SRPSKE AKADEMIJE INOVACIONIH NAUKA - Mr MILAN JANKOVIĆ POČASNI ČLAN AKADEMIJE\nSrpska akademija inovacionih nauka je, u saradnji sa Privrednom komorom Beograda, održala proširenu sednicu, na kojoj su promovisana inovativna dostignuća najelitinijih srpskih stvaraoca.\nOvaj skup je, predstavljanjem veoma uspelih tehnoloških rešenja svakako značajan, jer se razlikuje po obliku i sadržaju od dosadašnjih pronalazačkih prezentacija.\nSrpska akademija inovacionih nauka je, za izuzetne zasluge u razvoju i podršci inovativnom stvaralaštvu i njegovoj inplementaciji u privredu, u svoje redove primila mr Milana Jankovića, predsednika Privredne komore Beograda, kao počasnog člana, a predsednik Srpske akademije inovacionih nauka, akademik Petar baron Rajačić, uručio je gospodinu Milanu Jankoviću Povelju počasnog akademika.\nU prepunoj sali su prikazana patentna i inovativna rešenja i tehnologije iz područja medicine, ranog otkrića karcinoma, estetske hirurgije i hirurgije sprečavanja hrkanja, novih polivalentnih bolesničkih kreveta, inovacije iz oblasti veterine (nove mogućnosti ljudske i životinjske reprodukcije) i građevinarstva (nove primene fero/betona za proizvodnju raznih objekata i kuća za stanovanje i termo izolacioni materijali koji se po našoj tehnologiji proizvode na Istoku i Zapadu). Posebnu pažnju izazvao je eko robot - nova soficitirana mašina koja čisti, dezinfikuje i uništava viruse i bakterije u ventilacionim sistemima.\nOvom prilikom na najsavremeniji način su prikazana dostignuća kreativaca, a istovremeno je svečano proslavljen jubilej petogodisnjice postojanja Akademije.\nU Srpskoj akademiju inovacionih nauka, inovativno deluje vise od 50 univerzitetskih profesora iz zemlje i sveta i nikoga ne ostavlja ravnodušnim. Akademiji se pridružila i asocijacija „Arhimed“ i njen predsednik Dimitrije Zejyulin je postao član Akademije, kao i Ljubo Vujović, predsednik Udruzenja Nikola Tesla iz New Yorka.


Đurić: Kurti nije ukinuo takse, uveo je nove kaznene mere koje naziva reciprocitetom - 01.04.2020, Sputnik Srbija\nĐurić: Kurti nije ukinuo takse, uveo je nove kaznene mere koje naziva reciprocitetom\nDirektor Kancelarije za Kosovo i Metohiju Marko Đurić izjavio je da tehnički premijer privremenih institucija samouprave u Prištini Aljbin Kurti nije ukinuo... 01.04.2020, Sputnik Srbija\npolitika, vesti, marko đurić\n08:16 01.04.2020 (Osveženo: 14:53 30.08.2021)\nDirektor Kancelarije za Kosovo i Metohiju Marko Đurić izjavio je da tehnički premijer privremenih institucija samouprave u Prištini Aljbin Kurti nije ukinuo takse na robu iz centralne Srbije i da ne treba nasedati na lažne vesti.\n„Premijer privremenih institucija samouprave u Prištini najavio je, da budemo sasvim precizni, samo oročenu suspenziju taksi i to uslovno, a istovremeno uvodi nove kaznene mere za naše građane i privredu, koje naziva reciprocitetom“, naglasio je sinoć Đurić u saopštenju, prenosi Tanjug.\nOvim se, istakao je on, situacija ne deeskalira i ne vraća na stanje pre uvođenja anticivilizacijskih taksi na robu iz centralne Srbije, već se na perfidan način uvode do sada nepostojeće barijere za trgovinu i kretanje ljudi i robe.\nĐurić je naveo da Priština nastavlja da se poigrava ovim pitanjem i ekonomskom perspektivom društva na Kosovu i Metohiji i naglašava da je ova odluka predstava namenjena delu međunarodne zajednice.\n„Smatram, međutim, da nikako nije vreme za mere poput onih koje je večeras usvojila Priština, već je ovo vreme kada čak i duboke i suštinske razlike sa Prištinom treba da budu po strani, i kada svi treba da snažno i neposredno sarađujemo na prevazilaženju epidemije koja ne zna za granice, političko opredeljenje, veru i naciju“, zaključio je Đurić.\nKurti privremeno ukida takse na srpske proizvode


Francuski proizvođači šampanjca ljuti zbog taksi SAD\nTanjug 4. decembra 2019. 00:24\nPARIZ – Francuski proizvođači i izvoznici šampanjca javno su osudili pretnju američke vlade da će podići tarife do 100 odsto na niz francuskih proizvoda, uključujući penušava vina, rekavši da oni nemaju nikakve veze sa sporom SAD i EU i pozvali vladu da im pomogne.\n„Možemo da razumemo različite stavove, ali šampanjac nije povezan s tim. Bojimo se da ćemo snositi posledice politike koja je iznad nas,“ izjavio je za Rojters direktor jedne od kompanija.\nOstale vrste francuskih vina već se suočavaju s dodatnim američkim carinama od 25 odsto u sklopu odgovora SAD na, kako je procenila STO, nezakonite subvencije evropskom proizvođaču avina Erbasu.\n„Svečano pozivamo predsednika Republike da od danas preduzme sve neophodne inicijative, na nacionalnom, bilateralnom i međunarodnom nivou, tako da naš sektor ne plati cene ekonomskih i političkih izbora koje je donela Francuska“, rekao je predsednik Federacije izvoznika vina i alkoholnih pića Francuske (FEVS) Antoan Lesija.


Zatvaraju cijeli grad zbog jednog slučaja koronavirusa – Haber.ba\nPremijerka Novog Zelanda Džasinda Ardern (Jacinda) najavila je da će od sutra biti uveden sedmodnevni lokdaun (lockdown) u najvećem gradu, dvomilionskom Ouklandu zbog pojave jednog slučaja koronavirusa nepoznatog porijekla.\nOstatak zemlje biće pod režimom restrikcija 2. kategorije kojim se, između ostalog, zabranjuju javna okupljanja, najavila je Ardernova, prenosi “Reuters”.\nOklend je sredinom februara već bio pod trodnevnim vanrednim restriktivnim mjerama jer je u jednoj tročlanoj porodici potvrđeno prisustvo britanskog soja koronavirusa koji se brže širi. prenosi “Avaz“.\nTeme:Jacinda Ardern, koronavirus, Novi Zeland, zatvaranje


tabla na ulazu u Rusko-srpski humanitarni centar\nMaja Bjeloš iz Beogradskog centra za bezbednosnu politiku za ‘Zašto?’ analizira buduću ulogu humanitarnog centra u Nišu za čije osoblje Moskva trži diplomatski status što neke zapadne zemlje i posmatriči smatraju pripremom za stvaranje obavještajne ispostave.\nSrbija i dalje čvrsto stoji na političkoj poziciji koja se vezuje za vojnu neutralnost te ne vidim da će u nekom narednom periodu krenuti putem ulaska u NATO.\nDve trećine građana u Srbiji ne podržava članstvo Srbije u NATO već se zalaže za daljnju vojnu neutralnost.\nOno što vidimo jeste da Srbija aktivno sarađuje sa NATO-om ali ujedno sarađuje i sa Rusijom i ima više vojnih vežbi sa NATO-om nego što ima sa Rusijom na godišnjem nivou.\nŠto se tiče vojnog centra u Nišu, građanima nije dovoljno poznata činjenica za šta taj centar služi, na koji način se on upotrebljava i ko su sve radnici koji rade dole.\nBila je burna reakcija javnosti da li je uopšte potrebno da rusko osoblje dobije diplomatski status.\nMislim da nemamo još uvek saglasnost zašto su potrebni diplomatski statusi osoblju koje radi dole.\nU narednom periodu, ja ne verujem da će to postati ruska baza na Balkanu.\nPre svega, to neće biti dobro prihvaćeno od strane građana ali i od međunarodne zajednice.\nVerujem da postoji jedan određeni (ruski) pritisak, više u ekonomskoj sferi nego u vojnoj.\nŠto se tiče vojne i bezbednosne saradnje, taj pritisak postoji kroz dobijanje diplomatskog statusa ruskog osoblja.\nMi smo garantovali potpisivanjem sporazuma sa NATO-om diplomatski imunitet snagama NATO-a koje prelaze našu teritoriju.\nNe znam da li je to bila inicijalna kapisla da i Rusi zatraže sličan imunitet kod nas ali ne verujem da će to ići u pravcu stvaranja ruske vojne baze.\nTo je politički veoma osetljivo pitanje i ne bi bilo prihvaćeno ni u kontekstu evropskih integracija zato što je našem političkom rukovodstvu poslana vrlo jasna poruka iz Brisela, tačnije iz Evropske unije.\nSve što se vezuje za spoljnu politiku i unutrašnju politiku moramo u narednom periodu da se konsultujemo sa Evropskom unijom i da se prilagođavano njihovim politikama, pa čak i u ovom smislu.\nTako da je na duži rok nemoguće igrati na dve strane, u smislu želeti da uđemo u Evropsku uniju a da ne poštujemo sve ono što je Evropska unija u okviru zajedničke spoljne i bezbednosne politike dogovorila i da, sa druge strane, i dalje insistiramo na većoj i intenzivnijoj saradnji sa Rusijom.


Najavljena manifestacija - Internacionalni banatski festival vina -\nU okviru festivala biće organizovano i takmičenje „Najbolje vino Banata“.\nU multimedijalnoj sali gradske kuće danas je održana konferencija za medije na kojoj je najavljen Internacionalni banatski festival vina. Na konferenciji su govorili Zoran Ljubotina, direktor Turističke organizacije grada Zrenjanina, Branislav Prohaska iz udruženja „Klub vina” iz Zrenjanina i Goran Marinković direktor Kulturnog centra Zrenjanina.\nTakmičenje „Najbolje vino Banata“ godinama je organizovano u Kulturnom centru Zrenjanina. Budući da su kapaciteti ovog prostora premašeni, takmičenje će ove godine biti održano u hali sportova „Medison“, ali Kulturni centar i dalje ostaje u organizaciji s obzirom da će se uzorci vina predavati upravo u ovoj ustanovi.\nInternacionalni banatski festival vina biće održan 6. marta u hali sportova „Medison“ sa početkom u 11 časova. Festival vina ima festivalski deo koji obuhvata prodajne izložbe, degustacije, stručna predavanja i kulturno-umetnički program, ali i takmičarski deo koji je oličen u takmičenju pod nazivom „Najbolje vino Banata“. Ulaznica za Internacionalni banatski festival vina koja košta 200 dinara, podrazumeva nepovratnu degustacionu brendiranu vinsku čašu namenjenu javnoj degustaciji.


Borel i Stoltenberg: EU i NATO jačaju izuzetnu saradnju :: Svijet\nIzvor: EPA-EFE/STEPHANIE LECOCQ\nŠef diplomatije EU Žozep Borel i generalni sekretar NATO Jens Stoltenberg potvrdili su nastavak partnerstva i saradnje Alijanse i Unije.\n"NATO je najjača vojna Alijansa na svijetu i ostaće zajednički imentelj i osnova za evropsku odbranu", izjavio je Žozep Borel.\nBorel je na svom prvom sastanku u svojstvu šefa diplomatije EU s generalnim sekretarom NATO-a naglasio da dvije strane nastavljaju da jačaju saradnju.\nIzgradnja zajedničke evropske odbrane nije alternativa, već doprinos odnosima NATO i EU”, izjavio je Borel.\nGeneralni sekretar NATO-a Jens Stoltenberg poželio je dobrodošlicu Borelu na novu funkciju i najavio da će nastaviti da radi na politici koja podrazumijeva međusobno ”dopunjavanje, a ne takmičenje” NATO i EU.\n"Bezbjednosni izazovi s kojima se suočavamo suviše su kompleksni za bilo koju naciju pojedinačno. Ni NATO ni EU nemaju sve potrebne instrumente neophodne za bezbjednost naših naroda. Jedino radeći zajedno možemo mnogo da postignemo”, kaže Stoltenberg.\nStoltenberg je poručio da su NATO saveznici na samitu u Londonu ocijenili da Alijansa i Unija imaju izuzetnu saradnju posebno u oblasti migravione i izbjegličke krize, poboljšanja volje mobilnosti i borbe protiv sajber i hibridnih prijetnji.


Uncategorized Archives | Pribojska Banja\nPribojska Banja 14. фебруара 2021.\nMinistarstvo trgovine, turizma i telekomunikacija Republike Srbije, raspisalo je tri nova konkursa za pomoć razvoju turizma u 2021. godini.\nUncategorized\tKonkursi, Ministarstvo turizma, Pribojska Banja, Turizam\nPribojska Banja 16. јануара 2021.\nRezervacije, prijave i plaćenje stanodavcu preko vaučera ostvaruje se u saradnji sa Turističkom Organizacijom Priboj. Vaša Pribojska Banja\nUncategorized\tBesplatni vaučeri, Ministarstvo turizma, Pribojska Banja, Smeštaj Novaković, Turistička Organizacija Priboj, Turizam, Vaučeri\nPribojska Banja 29. новембра 2020.\nZa lekovita svojstva njenih toplih voda, pre 1.000 godina znali su Rimljani, Nemanjići i putnici dubrovačkih karavana. I mada pomalo skrajnuta od glavnih saobraćajnica, i predstavlja tek deo ponude, Pribojsku banju danas pohode gosti iz Srbije, BiH i Crne Gore. Na visokoj rečnoj terasi, tek koji kilometar iznad grada, drevni… Detaljnije »\nUncategorized\tPriboj, Pribojska Banja, TO Priboj, Turizam\nMeštane Priboja niko nije pitao da li pristaju da se smeće iz Prijepolja dovozi na deponiju u njihovu opštinu. Lokalne vlasti Prijepolja, Priboja i Nove Varoši kažu da to je prvi korak ka rešenju problema sa odlaganjem smeća u te tri opštine. U nadležnom ministarstvu tvrde da rešavaju problem po… Detaljnije »


„ŽENSKI CENTAR“: ZAHVALNI SVIMA KOJI SE BORE PROTIV NASILJA NAD ŽENAMA I DJECOM\nDešavanja | 10.12.2018\nBivši gradonačelnik Trebinja i sadašnji direktor Eplektroprivrede RS Luka Petrović, pomoćnik ministra rada i boračko invalidske zaštite RS Mira Vasić, poslanik Narodne skupštine RS Spomenka Stevanović, načelnik Policijske uprave Trebinje Žarko Laketa i pripadnica MUP-a RS Željka Mileusnić dobili su od trebinjskog „Ženskog centra“ zahvalnice zbog doprinosa u sprečavanju porodičnog nasilja i pomoći žrtvama.\nZahvalnice su im uručene na manifestaciji koju je Ženski centar iz Trebinja organizovao povodom Dana ljudskih prava, na kojoj je, sumirajući rezultate ove organizacije, njena predsjednica Ljiljana Čičković istakla veliki doprinos institucija i ustanova u suzbijanju nasilja nad ženama.\n„Što se tiče istočne Hercegovine, ovo je prilika da kažem da je Policijska uprava Trebinje, u saradnji sa Ženskim centrom i drugim institucijama, koje danas već čine multidisciplinarni tim, razvila model koji se u praksi pokazao jako dobar, jer je u pitanju timski rad, a mi ćemo, koliko je to u našoj moći, učiniti sve da takav rad bude dio modela rada svih policjskih uprava u Republici Srpskoj“, istakla je Čičkovićeva.\nOna je dodala da je, nažalost, i pored višegodišnjih aktivnosti na pokretanju projekta sigurne kuće, gradnja ovog objekta još uvijek u iščekivanju, jer je prije mjesec dana određena nova lokalcija u Trebinju, za koju se u Ženskom centru još ne izjašnjavaju gdje će biti, dok ne dobiju zvaničnu dokumentaciju za izgradnju.\nNačelnik Policijske uprave Trebinje Žarko Laketa je nakon dodjele zahvalnice istakao da su i u MUP-u Republike Srpske zahvalni na ovom priznanju, jer je, kako kaže, prepoznat rad i trud policije u borbi protiv nasilja u porodici.\n„Iako dugo godina radim u policijskoj agenciji, ovo priznanje ne smatram mojim ličnim uspjehom, već uspjehom svih mojih saradnika koji su aktivno uključeni u borbu protiv nasilja, što je i naša obaveza“, istakao je Laketa.\nMira Vasić, pomoćnik ministra za rad i zapošljavanje pri ministarstvu rada i boračko invalidske zaštite, istakla je ovom prilikom da je potreban doprinos svih relevantnih ustanova i institucija u zaštiti ljudskih prava, a Vlada i njena ministarstva će se, kako kaže, i ubuduće, kroz strateška dokumenta, boriti protiv svih vrsta nasilja...


Kampanja "Pazite na kulturu, kultura pazi na vas" ima cilj da promoviše kulturu među stanovnicima Grada, podstakne i mlađe generacije na umetničko stvaralaštvo, te oplemeni svakodnevicu građana • Partner zanimljivog Projekta je JKP „Suboticatrans”, čiji putnici su u sredu oko podneva bili publika bus koncerta Jasne Jovićević, na neobičnom instrumentu !\nJasna Jovićević oduševila putnike linije 16\nU želji da kulturu iznese u javni prostor, kako bi komunicirala i edukovala što širi auditorij, Fondacija "Danilo Kiš" u maju pokrenula je kulturnu kampanju pod nazivom "Pazite na kulturu, kultura pazi na vas", koja će se ostvarivati u različitim javnim prostorima u Gradu, kao što su školska dvorišta, parkovi, javni gradski prevoz. Kampanja ima cilj, da promoviše kulturu među stanovnicima Grada, upozna ih sa mladim autorima Subotice, podstakne, pre svega mlađe generacije na umetničko stvaralaštvo, te oplemeni svakodnevicu sugrađana. Kampanja je počela u maju, koncertima akustične muzike subotičkih autora, u autobusima u pokretu JKP "Suboticatrans"-a, koji je i partner na projektu. Prvi koncert je, dakle, održan pre dva dana, na 11. rođendan Fondacije "Danilo Kiš", koja je osnovana 25. maja 2005. godine.\nPrvi koncert u pokretu izvela je subotička muzičarka Jasna Jovićević, na spacedrum-u, nesvakidašnjem muzičkom udaračkom instrumentu u sredu, 25. maja, u gradskom autobusu br. 16, koji koji polazi iz pravca Teslino naselje u 12 časova i 15 minuta. Ulaznica za koncert u busu je bila autobuska karta za liniju broj 16.\nOd prve stanice na toj liniji, Jovićevićeva je dočekala prve putnike, sedeći na podu autobusa, uz akustične akorde na svom neobičnom instrumentu. Putnici, iznenađeni kamerama, pokušali su da shvate o kakvom događaju se radi, a do kraja vožnje do Aleksandrova, čuđenje su zamenili osmesi putnika, dok su neki mobilnim telefonima snimili kulturni događaj u autobusu kojim saobraćaju svakog dana i na kraju vožnje aplauzom nagradili bus nastup Jasne Jovićević. Neki su odlučili da se provozaju još jedan krug, da uživaju u dobroj muzici u busu.\nPutnici su pomalo bili iznenađeni neobičnim koncertom, koji su dobili usput, saobraćajući na toj liniji oko podneva, a umetnica Jasna Jovićević kaže da je bila oduševljena uzbudljivim projektom kulturnog programa na neočekivanom mestu, gde je bus bio mesto njenog nastupa na spacedrumu- u, a putnici su bili publika.\nJasna Jovićević magistarka muzike, Subotičanka je koja je diplomirala na Muzičkoj akademiji "Franc List" u Budimpešti, na smeru Džez saksofon i stekla magistarsku diplomu Univerziteta York u Torontu, na predmetu Muzička kompozicija. Takođe se školovala u SAD-u, Brazilu i Austriji. Jasna je predsednica kulturnog udruženja, svira u više sastava i aktivna je učesnica domaće i međunarodne džez scene.\nU Srbiju se vratila iz inostranstva 2008. godine, a svira sa poznatim muzičarima kao što su Vasil Hadžimanov Bend, Konzilijum, Bisera Veletanlić, Rambo Amadeus, Gabrijela Koso i drugim umetnicima. Vodi i svoju grupu Jasna Jovićević Improv Kolektiv od 2009. godine, a izvode njena originalna dela aranžirana za gudački kvartet, saksofone, elektroniku i gostujuće umetnike. Započela je i projekat Dharma 2013. godine, a kasnije i prvi regionalni ženski orkestar New Spark Jazz Orchestra, koji su i sada aktivni. Izdala je svoj debi album “Invented Reality” sa originalnim kompozicijama i aranžmanom i cenjenim muzičarima Toronta, album “Zvuk ptica” 2013. godine, а 2015. godine „Travellers“ sa grupom Dharma, u Srbiji.\nPoslednjih desetak godina Jasna radi i kao profesorica flaute, saksofona, muzičke teorije i istorije, na nivou srednje muzičke škole i fakulteta. Autorka je i voditeljka umetničko-obrazovnih projekata za decu i savremenu umetnost kroz Udruženje građana “Artrust”, čija je i predsednica, a potvrdila je svojim nastupom u busu, da je moguća i zapažena kulturna alternativna scena i u manjim gradovima.\nPazite na kulturu - u školama!\n—Početkom juna, počinje drugi deo kampanje "Pazite na kulturu, kultura pazi na vas", kada će subotički umetnici svojim radovima oplemeniti javni prostor pojedinih subotičkih osnovnih i srednjih škola i na taj način mladima približiti likovnu umetnost, kao i sam proces nastanka umetničkog dela. U toku rada učenici će imati priliku i da pričaju sa umetnikom o procesu stvaranja, umetničkoj školi, tehnikama i inspiraciji, koja će možda zaraziti i nekog novog mladog stvaraoca, kažu iz Fondacije "Danilo Kiš".


Biće potrebna analiza izbora - Istinomer\nBiće potrebna analiza izbora\nTim Istinomera 24. 4. 2016.\nNavodne redovne aktivnosti koje se dešavaju u doba izborne kampanje povećale su se u odnosu na isti period prošle godine.\nIzbori nas vraćaju na pitanje vladavine prava i biće potrebna analiza ovih izbora, kako bi se moglo govoriti o svim neregularnostima, dok bi nadležni organi trebalo da reaguju na stvari koje se nalaze u njihovoj nadležnosti, zaključak je konferencije na kojoj su učestvovali Nemanja Nenadić iz organizacije Transparentnost Srbija i Milan Antonijević iz Komiteta pravnika za ljudska prava Yucom.\nNavodne redovne aktivnosti koje se dešavaju u doba izborne kampanje povećale su se u odnosu na isti period prošle godine, rekao je Nemanja Nenadić iz Organizacije Transparentnost Srbija, koja već nekoliko izbornih procesa prati funkcinonersku kampanju.\n„Apsolutni rekorderi su bili funkcioneri iz organa koji nije učestvovao na izborima. Naime, Siniša Mali i Goran Vesić su imali apsolutno najviše predizbornih aktivnosti, tačnije oko 60 aktivnosti. Gospodin Vulin imao je 38 promotivnih aktivnosti u šta se ubraja i aktivnost koja nema veze sa vršenjem njegove funkcije. Gospodin Vasin, kandidat za predsednika Vlade Vojvodine je imao ogromnog uvećanje promotivnih aktivnosti od čak 11 puta u odnosu na isti period prošle godine. Na začelju se nalazi Tomislav Nikolić sa samo jednom promotivnom aktivnošću“, rekao je Nenadić.\nKomitet pravnika za ljudska prava Yucom pratio je javne skupove, kako bi proverio da li se održavaju u skaldu sa novim Zakonom o javnom okupljanju, rekao je Milan Antonijević iz ovog komiteta.\n„U velikom broju slučajeva, naročito od strane vladajućih stranaka, između ostalog i Srpske napredne stranke bilo je kršenja. Oni se ogledaju u tome da su pojedini skupovi održavani ispred škola i bolnica i na svim mestima na kojima se novim zakonom zabranjuje okupljanje. Mi smo poslali dopis MUP-u i očekujemo pojedina obrazloženja. Ostale nepravilnosti koje su uočili naši mobilni timovi u vezi su sa zloupotrebom fotografija dece na lifletima vladajuće stranke“, kaže Milan Antonijerivć i dodaje da bi ovaj segment morao naići na unapređenja.\nAntonijević je podsetio i da bi trebalo proveriti i slučajeve poput povlačenja Romske liste i zapitati se da li je tu bilo pritisaka, kao i slučaj privođenja žene koja se na mitingu u Zrenjaninu prekinula govor lidera Srpske napredne stranke Aleksandra Vučića.


Nadica Zeljković, pobednica "Zadruge 4" i majka Kristine Kije Kockar, otkrila je stvari iz privatnog života koji retko iznosi u javnost.\nTema na koju su poznate dame govorile u emisiji "Magazin IN" jeste da li bi žene trebalo da "ćute i trpe", a Nadica se prva javila da prokomentariše tu temu.\n- Moja majka je trpela sve i svašta, jer nije bila materijalno, a ni stambeno obezbeđena. Ja sam na neki način trpela zbog velike ljubavi prema njemu, prema ocu deteta. Moja ćerka Kija nije trpela, ali je prelazila zbog nekih stvari u životu, trpela i ćutala zbog neke ljubavi, jer mi žene pređemo preko nekih stvari, jer tako osećamo, osećamo neku ljubav, što nije dobro - rekla je Nadica.\nPodsetimo, Kija se 2018. godine razvela od pevača Slobe Radanovića koji ju je u "Zadruzi 1" javno prevario sa Lunom Đogani.


Nastavljajući akciju “Selu u pohode“ lekari i sestre Zavoda za javno zdravlje Subotica i Doma zdravlja Subotica su došli u MZ Čantavir, 20. februara, i u vremenu od 09 do 12 časova kontrolisali zdravstveno stanje zainteresovanim stanovnicima. Farmaceut Apoteke Subotica je prikupljao lekove sa isteklim rokom upotrebe i razgovarao sa ljudima o načinu upotrebe i čuvanja lekova. Apoteka Subotica je na ovu temu, a radi procene znanja i stavova stanovništva, osmislila upitnik i farmaceut je sproveo anketiranje osoba (anonimno i dobrovoljno). Posle izvršenih merenja lekari su davali savete o pravilnoj ishrani, zdravom načinu života kao i o značaju kontrolnih pregleda. Centar za promociju zdravlja Zavoda za javno zdravlje Subotica je za 109 osoba obavio merenja telesne visine i težine, određujući i indeks telesne mase (BMI). Podeljeno je 64 komada promotivnog materijala.\nSA AKCIJE U MZ ČANTAVIR (06. mart)\nNastavljajući, tokom 2013 godine, akciju “Selu u pohode“ stalni partneri u aktivnostima (Centar za promociju zdravlja ZJZS, Preventivni centar Doma zdravlja Subotica, Apoteka Subotica i gradska organizacija Crvenog Krsta) su došli 20. februara, prema dogovoru, u MZ Čantavir. Građani su pokazali veoma veliku zainteresovanost, i izrazili su potrebu i želju da se ovakva aktivnost uskoro ponovi u njihovoj sredini. Poštujući potrebe stanovništva i pozitivnu orjentaciju prema zdravlju akcija je ponovljena 06. marta, u isto vreme (od devet do dvanaest časova). Posle izvršenih merenja lekari su davali savete o zdravom načinu života i pravilnoj ishrani. Centar za promociju zdravlja Zavoda za javno zdravlje Subotica je za 67 osoba obavio merenja telesne visine i težine, određujući i indeks telesne mase (BMI). Podeljeno je 54 komada različitog promotivnog materijala (lifleti, nalepnice).


Čelsi ubedljiv u Kijevu za četvrtfinale LE, prošli Napoli i Valensija | Burina.NET :: Novosti iz zemlje i sveta\nČelsi ubedljiv u Kijevu za četvrtfinale LE, prošli Napoli i Valensija\nFudbaleri Čelsija plasirali su se večeras u četvrtfinale Lige Evrope, a plasman u narednu fazu obezbedili su Napoli i Valensija.\nČlanak Čelsi ubedljiv u Kijevu za četvrtfinale LE, prošli Napoli i Valensija se pojavljuje prvo na Dnevni list Danas....\nArsenal i Čelsi pred polupraznim tribinama u Bakuu? RTV :: Sport (Juče) - Fudbaleri Čelsija i Arsenala mogli bi da igraju finale Lige Evrope pred polupraznim tribinama Olimpijskog stadiona u Bakuu, prenose britanski mediji. ...\nPARTIZAN UBEDLJIV PROTIV DINAMIKA: Crno-beli lako sa Dorćolcima! Kurir :: Sport (Juče) - Košarkaši Partizana pobedili su večeras ekipu Dinamika sa 91:62 (35:17,16:14, 25:17,15:14), u osmom kolu Superilge....\nNina Stojanović u četvrtfinalu Nirnberga RTS :: Sport (2 dana ) - Srpska tenisreka Nina Stojanović plasirala se u četvrtfinale VTA turnira u Nirnbergu, pošto je savladala Saru Soribes Tormo iz Španije sa 6:1, 0:6, 6:3. Protivnica srpske teniserke u borbi za...\nTURNIR U NIRNBERGU: Nina Stojanović u četvrtfinalu Kurir :: Sport (2 dana ) - Srpska teniserka Nina Stojanović plasirala se danas u četvrtfinale WTA turnira u Nirnbergu....


Sajam hortikulture pod nazivom "Ulepšaj život" otvoren do 6. aprila 2014. | Lepa i srecna\nSajam hortikulture pod nazivom "Ulepšaj život" otvoren do 6. aprila 2014. 0 Podeli PODELI TWEET POŠALJI E-MAIL\n04.04.2014 14:10 14:15\nSajam hortikulture pod nazivom "Ulepšaj život" otvoren do 6. aprila 2014.\nAutor Biljana Markovic 04.04.2014 14:10 14:15\nTradicionalni 19. međunarodni Sajam hortikulture otvoren je 3. aprila 2014. godine, a obuhvatiće izložbu lekovitog bilja, preparata od meda "Darovi prirode" i još mnogo toga...\nMeđunarodni sajam hortikulture je ne samo prilika za da se predstave proizvođači iz oblasti hortikulture, već i šansa da se međusobno povežu kako bi bili spremni za evropsko tržište, rekao je danas ministar poljoprivrede Dragan Glamočić, otvarajući tu manifestaciju na Beogradskom sajmu - piše Tanjug 3. aprila 2014.\nGlamočić je poručio da sajam, koji će trajati do 6. aprila, proizvođačima nudi šansu da se međusobno povezuju, razmenjuju iskustva i udružuju kako bi bili spremni za veliko tržište Evrope.\nPrema njegovim rečima, Sajam hortikulture, najznačajniji je sajam ove vrste u zemlji, a obaveza ministarstva je da takvim manifestacijama i izlagačima bude vetar u leđa.\nOn je istakao da izlagačima nije potrebno samo da nastupaju na ovakvim sajmovima, već je neophodna i sistemska podrška institucija, kako bi sajam bio samo kruna održivog partnerskog odnosa između ministarstva i proizvođača.\nDa se ministarstvo kojim rukovodi zaista trudi da pomogne ovu oblasti, govori i niz mera poljoprivredne politike koje se ogledaju u izdavanjima bespovratnih sredstava za podizanje višegodišnjih i proizvodnih zasada, podizanje matičnih zasada voća, vinove loze i hmelja, rekao je Glamočić.\nTakođe su tu i podsticaji za proizvodnju sadnog materijala, za nabavku nove opreme i mehanizacije, osiguranje zasada, za mineralno đubrivo, dizel gorivo, objasnio je ministar.\nGlamočić je istakao da će Minstarstvo poljoprivrede nastaviti da podržava ovu oblast, jer želi da bude partner sa proizvođačima sa kojima zajedno treba da radi na dobrobiti ne samo hortikulture već i poljoprivrede u celini.\nNa Sajmu hortikulture, koji je ove godine organizovan pod sloganom "Ulepsaj život", učestvuje više od 100 izlagača iz zemlje i inostranstva.\nUčesnici dolaze iz najrazličitijih oblasti hortikulture - voćarstva, vinogradarstva, pčelarstva, gajenja lekovitog bilja, proizovdnje sadnica i semenskog materijala.\nNa sajmu hortikulture, ove godine biće predstavljen sadni materijal, semenska roba, dekorativne biljke, proizovdnja i prerada voća i povrća, dizajniranje enterijera, zalivni sistemi, pribor za hortikulturu, sredstva za prihranu i zaštitu bilja, posuda za sadnju i dekoraciju biljaka.\nOsnovu izložbe "Darovi prirode", čine med i preparati od meda, čajevi i melemi, lekovito i aromatično bilje, gljive i šumski plodovi.\nU najmlađem segmentu Sajma hortikulture, izložbi parkovskih i baštenskih mašina, više stranih i domaćih proizvođača i distributera ove vrste roba predstavljaju mehanizaciju, opremu i pribor za uređenje parkovskih i drugih javnih zelenih površina.\nSrednjoškolci se takmiče u izradi aranžmana na temu "Iznenađenje", a deca iz predškolskih ustanova su pripremili izložbu radova "Čarobna šuma", dok su štićenici KPD "Zabela" izložili baštenski nameštaj koji su sami napravili, a koji posetioci mogu da kupe po povoljnim cenama.\nZa učesnike sajma predviđene su nagrade stručnog žirija za raznovrsnost, kvalitet i prezentaciju prikazanih sadržaja, a diplome i zahvalnice će biti dodeljene u subotu 5. aprila.\nSajam je organizovan u halama 5 i 11 Beogradskog sajma, kao i na otvorenom prostoru ispred njih, radno vreme sajma je od 10 do 19 sati, pojedinačne ulaznice koštaju 200 dinara, grupne 100, a sajamski parking 100 dinara na sat.\nHot Sajam Hortikultura


Dogodine iz BiH u EU samo s online potvrdom i jednokratnom naknadom o 7 eura - Radio Srebrenik\nHomeVIJESTIBIH I SVIJETDogodine iz BiH u EU samo s online potvrdom i jednokratnom naknadom...\nDogodine iz BiH u EU samo s online potvrdom i jednokratnom naknadom o 7 eura\nGrađani BiH će od januara naredne godine u EU moći putovati samo ako prije polaska popune elektronski obrazac i plate jednokratnu naknadu od sedam eura, dok su ove naknade oslobođeni stariji od 70 ili mlađi od 18 godina.\nOsim što će biti plaćanja taksa od sedam eura, važno je znati da će popunjeni obrazac biti validan tri godine ili do isteka važećeg putnog dokumenta, pa će ga građani morati popunjavati samo jednom u tom periodu.\nU Evropskoj komisiji kažu da je cilj ovog sistema olakšati putovanje svakome ko nije državljanin EU ili neke od zemalja Evropskog ekonomskog prostora, a za putovanje u EU im ne treba viza. Oni tvrde da će novi sistem ubrzati i prelazak granica jer će granični službenici u sistemu imati sve ključne informacije kada se putnik pojavi na granici.\nPrevious articleSimbol ženskih prava / Danas je 8. mart, znate li zašto se obilježava kao Dan žena?\nNext articleCijene hrane u svijetu u februaru porasle 20 posto


Kako razgovarati sa decom o seksualnom zlostavljanju? - Život - Dnevni list Danas\nPočetna » Život » Kako razgovarati sa decom o seksualnom zlostavljanju?\nPrema izveštajima Svetske zdravstvene organizacije jedna od pet žena tvrde da su bile seksualno zlostavljane u detinjstvu.\n0Piše: Jelena Ćirić Nikolić 20. januara 2021. 07.51 Izmenjeno: 07.52\nRegionalni podaci govore da je osam do 10 odsto mališana doživelo neki vid seksualnog nasilja, a deca u više od 90 odsto slučajeva poznaju žrtvu što im otežava da zlostavljanje i prijave.\nRazgovor sa decom o ovoj vrsti ponašanja od ključnog je značaja za dete, kako bi zlostavljanje najpre prepoznalo, a potom ga prijavilo roditeljima ili osobi od poverenja.\nBez straha o neprijatnom ragovoru\nKako bi do razgovora, o ovoj veoma delikatnoj temi, došlo bitno je da roditelj postane svesan da seksualno zlostavljanje dece postoji.\nShvatanje da seksualni predatori postoje u našoj okolini, ulici ili čak porodici, a ne samo u inostranom filmu, prekretnica je za menjanje svesti i otpočinjanja seksualnog vaspitanja.\nO seksualno neprimerenom ponašanju sa decom se može pričati već od starijeg vrtićkog uzrasta kada postoji kapacitet deteta da razume dobro od lošeg.\nNema razloga da roditelji zaziru od ove teme, jer kao što se deca uče da stanu na pešačkom prelazu, tako mogu naučiti da niko ne bi trebalo da ih dodiruje ispod pantalona.\nS obzirom na to da se tema seksualnog zlostavljanja ovih dana aktuelizovala u medijima postoji mogućnost da će dete čuti i pitati za neku, do tada, nepoznatu reč koja je u vezi sa ovom problematikom. Ovo je odličan način da se započne ova osetljiva tema.\nO seksualnom zlostavljanju moguće je govoriti čak i kada deca ne znaju šta je seks. Ipak, čak i mlađa deca koja koriste Internet mogu slučajno doći do te informacije.\nSavet dečije psihološkinje Ejmi Lang je da roditelji ne izbegavaju temu seksa, jer što je više izbegavaju to je veća šansa da će dete o seksu naučiti na pogrešan način.\nSaveti za razgovor sa decom o seksualnom zlostavljanju\nNaučite decu kako se zovu svi delovi njihovog deta i objasnite im koji su delovi intimni.\nObjasnite mališanima da kažu ako im pojedini dodiri čine nelagodu (grljenje, ljubljenje, dodiri). Bilo da je u pitanju blizak član porodice ili nepoznata osoba.\nRazgovarajte sa decom o tajnama i recite im da vama mogu sve da kažu. Ovo je veoma bitno, a ukoliko vam dete oda neku tajnu nikada nemojte reagovati burno ili ljutito. Takva reakcija može sprečiti dete da vam se u budućnosti poveri.\nKada razgovarate sa decom o neprimerenim dodirima uverite ih da to nikada nije krivica deteta, već isključivo odrasle osobe.\nNaučite decu da kažu i istaknu i ukažu loša ponašanja iz okoline. Na taj način oni će naučiti šta je dobro, a šta loše, ali još bitinije nauče da ukažu i prijave loša ponašanja.\nRazgovor o seksualnom zlostavljanju ne mora biti stresan, neka to bude deo vaše vaspitne rutine. Nešto što se pomene s vremena na vreme. Baš isto kao i razgovor o bezbednosti u saobraćaju, razgovor o seksulano neprimerenom ponašnju ne mora biti bauk.\nIzdvojte vreme da decu, slušajte ih, ali ih i naučite da čuvaju sebe i prijatelje, da prijave kada se nešto loše desi i slušaju sebe i svoja osećanja.\nDeca, dete, Roditelji, seks, seksualno nasilje, seksualno zlostavljanje, vaspitanje, zlostavljanje


Raketiran turski grad Rejhanli - 21.01.2018, Sputnik Srbija\nGrad Rejhanli na jugu Turske raketiran je iz sirijskog Afrina. Najmanje jedna osoba je poginula, dok je više od 30 ranjeno prilikom granatiranja Rejhanlija... 21.01.2018, Sputnik Srbija\n14:43 21.01.2018 (Osveženo: 15:06 21.01.2018)\n© AP Photo / Lefteris PitarakisMesto napada turskih snaga na sirijsku provinciju Afrin\nGrad Rejhanli na jugu Turske raketiran je iz sirijskog Afrina. Najmanje jedna osoba je poginula, dok je više od 30 ranjeno prilikom granatiranja Rejhanlija, javila je televizija NTV, pozivajući se na gradonačelnika grada.\nJužni turski grad Rejhanli raketiran je iz sirijskog Afrina gde turska vojska sprovodi vojnu operaciju protiv kurdskih oružanih snaga, javio je list „Sabah“.\nList navodi da su na grad ispaljene tri rakete. Na mesto napada stigla su vozila hitne pomoći.\nGeneralštab Turske objavio je u subotu početak operacije „Maslinova grančica“ protiv kurdskih snaga u sirijskoj oblasti Afrin. Generalštab je naveo da su u operaciju uključena 72 aviona, koji su pogodili 108 od 113 planiranih ciljeva. Kasnije je premijer Turske Binali Jildirim izjavio da bi kopnena operacija u Afrinu mogla da počne u nedelju.


Lel i Redklif pobednici Njujorškog maratona\nKenijac Martin Lel pao je ničice odmah iza ciljne linije ovogodišnjeg njujorškog maratona i poljubio asfalt nakon što je danas za dva sata, devet minuta i četiri sekunde protrčao kroz svih pet naselja najvećeg američkog grada i za pobedu bio nagrađen čekom od 500.000 dolara.\nDrugo mesto zauzeo je Marokanac Abderahim Gumri sa 12 sekundi slabijim vremenom, dok je trećeplasirani Južnoafrikanac Hendrik Ramala postigao rezultat od 2:11,25.\nU ženskoj konkurenciji pobedila je ljubimica njujorške publike, Britanka Pola Redklif, koja je potvrdila dominaciju u najdužoj atletskoj disciplini, i to svega 10 meseci nakon porođaja, što je dodatno oduševilo desetine hiljada Njujorčana koji su posmatrali ili učestvovali u najvećoj sportskoj svetkovini ovog megalopolisa.\nPo prolasku kroz cilj, Redklifova je pala u zagrljaj muža Gerija i ćerke Ajzle, proslavljajući drugu po redu pobedu na najslavnijem svetskom maratonu, pošto je u Njujorku trijumfovala i pre tri godine.\nKao i Lel, Pola Redklif se kući vraća bogatija za 500.000 dolara.\nIza Britanke, koja je postigla rezultat dva časa i 23:09 minuta, kroz cilj su prošle Etiopljanka Gete Vami sa 2:23:32 i Letonka Jelena Prokopčuka sa 2:26,13.\nIpak, ovogodišnji njujorški maraton ostaće, kako se čini, zapamćen po tragičnoj smrti Rajana Šaja, koji je juče, tokom kvalifikacija za američki olimpijski tim koji će nastupati na Igrama u Pekingu sledeće godine, pao u nesvest u Central parku, a oko sat vremena kasnije bio proglašen mrtvim.\nNjujorški maraton, koji je ponovo okupio desetine hiljada takmičara, entuzijasta i posmatrača, održan je po prohladnom, ali sunčanom vremenu, što je pogodovalo trkačima, ali i gledaocima koji su se načičkali duž staze, koja je prolazila kroz Menhetn, Bruklin, Bronks, Kvins i Steten Ajlend.\nU trci ulicama Njujorka učestvovalo je ukupno nešto više od 38.000 takmičara, ali i na desetine hiljada amatera, koji su kroz ciljnu liniju kod najvećeg gradskog parka prolazili i nakon nekoliko časova pošto su pobednici otišli u hotele.\nOperisan Asmir Kolašinac\nNaš bacač kugle, Asmir Kolašinac, uspešno je operisan i preko društvenih mreža se zahvalio svima koji su za njegovo zdravlje brinuli.\nNajbolja srpska atletičarka Ivana Španović sanirala je povredu Ahilove tetive zbog koje je propustila finale Evropskog prvenstva u Berlinu u avgustu.


Za objekte od posebnog značaja i lokalnu infrastrukturu, nacrtom Programa uređenja prostora Opštine Bijelo Polje za 2022. Godinu predviđeno je 18. 918.600 eura.\nPotrebna sredstva za realizaciju Programa uređenja prostora za 2022. Godinu u ukupnom iznosu od 18. 918. 600 eura obezbijediće se iz sredstava predviđenih budžetom Opštine, sredstvima Uprave javnih radova, Uprave za saobraćaj, Željezničke infrastrukture, CEDIS-a. Sredstvima kredita, donacijama i drugim izvorima navedenim u programu Direkcije za izgradnju i investicije, Sekretarijata za stambeno-komunalne poslove i saobraćaj i Sekretarijata za uređenje prostora.\nTim programom, za koji javna rasprava traje do 26. Novembra, za nastavak radova na valorizaciji planine Bjelasice planirano je 3. 000. 000 eura, a isto toliko i za nastavak radova na valorizaciji Đalovića pećine i to sredstvima Uprave javnih radova (UJR).\nPlanirana je i rekonstrukcija magistralnog puta M21 (1. 000. 000 eura), sredstvima Uprave za saobraćaj, nastavak radova na izgradnji OŠ “Dušan Korać” (500. 000 koje obezbjeđuje UJR), izgradnja fiskulturne sale u OŠ “Pavle Žižić” (200 .000), koje finansira UJR. Takođe, kako je planirano, doći će do izgradnje glavnog cjevovoda, od izvorišta Bistrice (nova kaptaža) do nove hlorne stanice u Ravnoj Rijeci (prekidna komora) zbog obezbjeđenja dovoljnih količina vode za grad i proširenje gradske vodovodne mreže planirana za naselje Zaton, što će zahvaljujući donaciji EU, koštati 1. 65 miliona eura.\nFond PIO finansiraće izgradnju stambenih objekata u naselju Ribarevine (400.000 eura). Za izgradnja postrojenja za prečišćavanje otpadnih voda, čija je ukupna vrijednost 5. 900.000 eura, Opština će uz pomoć kredita i donacija izdvojiti 300.000 eura, dok će iz sredstava Svjetske banke početi radovi na Izgradnji regionalne sanitarne deponije “Čelinska kosa”, koji bi koštali 500. 000 eura.\nOd ukupno 4.000.000 eura, koliko bi koštala regulacija rijeke Lim u gradskoj zoni – izgradnja obaloutvrda, od Svjetske banke je obezbijeđeno milion. Planirana je i rekonstrukcija glavne željezničke stanice, koju će sa 500.000 eura finansirati ŽICG, dok će Ministarstvo prosvjete sa 200.000 eura pomoći izgradnju jaslica i vrtića u gornjem gradu.\nPredviđen je nastavak radova na istražnoj bušotini Kisjele vode koje bi koštalo 200.000 i finansiralo bi ih Ministarstvo poljoprivrede, a za početak radova na rekonstrukciji Gradskog stadiona – zapadna tribina FSCG će izdvojiti 300.000 eura.\nTags: BIJELO POLJE Crna Gora Projekti\nPrevious KLJAJEVIĆ: JP NPCG POSLOVNU GODINU ZAVRŠAVA SA DOBITKOM PREKO 500.000 EURA\nNext MINIMALNA POTROŠAČKA KORPA 667 €


URA: Zbog “lažnih vijesti“ hapsiti Kusovca, Bebu, Brajovića i Đukanovića, a ne novinare\nGrađanski pokret URA uputio je oštre kritike Upravi policije (UP) i tužilaštvu, zbog trećeg privođenja novinara u posljednja dva mjeseca, tražeći da se uhapšeni novinari odmah puste iz pritvora i da im se omogući da se brane sa slobode.\nDanas su, zbog tekstova da je u Vili Gorica odjeknula eksplozija, uhapšeni glavni urednici portala In4s i Borba, Gojko Raičević i Dražen Živković. Ubrzo je Uprava policije (UP) demantovala navedenu vijest, rekavši da je “došlo do kvara na razvodnoj kutiji“, te da eksplozije nije bilo.\nZbog toga je URA Upravi policije uputila predloge konkretnih aktivnosti.\n“U pitanju je treće hapšenje novinara u svega dva mjeseca, dok je na dan protesta novinarskim ekipama bilo zabranjeno kretanje Podgoricom i izvještavanje sa skupova. Ukoliko Uprava policije (UP) zaista želi da hapsi nekog zbog javnog laganja ili plasiranja lažnih vijesti, predlažemo da krenu redom i uhapse Ivana Brajovića - zbog laganja na sudu i tvrdnje da će autoput biti gotov do maja 2019. godine, Mila Đukanovića - zbog obećanih 40 hiljada radnih mjesta ili Srđana Kusovca i Bebu Popovića - zbog okeana laži, spinova i podmetanja. I neka odmah krenu sa širenjem kapaciteta ZIKS-a, jer je malo prostora za sve one koji bi logikom Uprave policije trebali biti iza rešetaka“, ukazali su u pokretu URA.\nURA je podsjetila da je prije hapšenja Raičevića i Živkovića, takođe privedena i bivša urednica portala FOS media Anđela Đikanović.\n“Kao organizacija koja je i sama bila žrtva lažnih vijesti, apsolutno podržavamo izvještavanje u skladu sa novinarskom etikom i osuđujemo bilo kakve namjerne manipulacije i spinove, koji imaju za cilj da dezinformišu javnost. Ali, disciplinovanje novinara lisicima, u zemlji koja dvije decenije nije u stanju da rasvijetli ubistvo glavnog urednika DAN-a, kao ni pucanja i prebijanja brojnih medijskih poslenika, nije način da se do takve etike dođe. Svima je jasno da živimo u policijskoj državi, u kojoj sve institucije rade za interese Demokratske partije socijalista (DPS) i njenog korumpiranog lidera, Mila Đukanovića. I od takvih, zarobljenih institucija nas ne čudi ništa, ali je hapšenje novinara ipak veliki autokratski iskorak kome bi aplaudirali Đukanovićevi najveći diktatorski uzori“, ukazali su u pokretu URA.\nURA: Betonizator Vuković nastavlja misiju uništavanja našeg grada, opet na meti Blok V\nVukotić-Jelušić: Sazivanjem sjednice po hitnom postupku u subotu, nova skupštinska većina grubo krši zakon\nBudvanska URA predala izbornu listu: Budvi vratiti opljačkani novac građana


Obeležen 70. rođendan Francuskog instituta u Srbiji Prolog\nАmbasador Francuske u Srbiji, Žan-Luj Falkoni, najavio je i predstojeće događaje povodom jubileja: „Rođendan Francuskog instituta obeležavaju i događaji koje će se nizati do kraja godine, kao što je predstojeća izložba posvećena vizuelnim umetnostima, u okviru Oktobarskog salona koji će se održati, što je lep paradoks, ovog juna 2021. godine. Više događaja posvećenih popularizaciji nauke održaće se potom na jesen u saradnji sa brojnim partnerima. U septembru će u Institutu biti priređena izložba koja se odnosi na arheološka istraživanja obavljana na antičkom lokalitetu Caričin Grad, u okviru dugogodišnje francusko-srpske saradnje. Partnerstva u oblasti scenskih umetnosti će, takođe, biti obeležena dolaskom koreografkinje Magi Maren (Maguy Marin) u okviru Beogradskog festivala igre, kroz francusko-srpski cirkuski spektakl u okviru festivala Cirkobalkana, kao i gostovanjima dva francuska cirkuska spektakla u okviru BITEF-a.\nZa 21. jun ispred Francuskog instituta u Knez Mihailovoj, od 14:30 do 18 časova najavljeni su umetnički nastupi, kulinarska i vinska iznenađenja, besplatni testovi nivoa francuskog jezika, informacije o kursevima francuskog i studiranju u Francuskoj. DJ Gringo predstavlja savremenu francusku muziku, umetnice TKV i Kaldea demonstriraju svoju uličnu umetnost, grafički kolektiv Matrijaršija štampa i prodaje majice „70 godina“, a grupa Balkan Fury i Stanica - Servis za savremeni ples izvode savremeni i hip hop ples. Završetak i zatvaranje manifestacije zakazani su za 18 časova uz nastup grupe Sine Qua Non Art u izlozima Francuskog instituta u Srbiji.\nPRVI TREJLER ZA SINHRONIZOVANU AVANTURU "TAJNI AGENT MJAU"


Godišnjica proglašenja SRJ\nGodišnjica proglašenja SRJ 27.Apr.2012, 08:37, Izvor: RTS\nSavezna Republika Jugoslavija proglašena je pre tačno 20 godina, 27. aprila 1992. godine. SRJ je trajala 11 godina, prostirala se na 102.175 kilometara kvadratnih, a u njoj je živelo oko 10,5 miliona stanovnika.Danas se navršava 20 godina od proglašenja Savezne Republike Jugoslavije. SRJ je ustanovljena 27. aprila 1992. godine proglašenjem Ustava, poznatim kao "žabljački". >> Pročitaj celu vest na sajtu RTS << Njegovom donošenju prethodile su odluke skupština Srbije i Crne Gore o opstanku zajedničke države i posle otcepljenja republika nekadašnje Socijalističke Federativne Republike Jugoslavije.Ispred zdanja Savezne skupštine sa jarbola je, tog dana pre tačno dve decenije, spuštena zastava SFRJ sa petokrakom i podignuta plavo-belo-crvena trobojka - zastava treće Jugoslavije. Jugoslovenska narodna armija u SRJ preimenovana je u Vojsku Jugoslavije.SRJ koja je trajala nešto manje od 11 godina. Imala je površinu 102.175 kilometara kvadratnih i u njoj je živelo oko 10,5 miliona stanovnika.Ustav SRJ važio je do usvajanja Ustavne povelje državne zajednice Srbija i Crna Gora, 4. februara 2003. godine. Tog dana faktički prestaje da postoji, čime je i ime Jugoslavija otišlo u istoriju.Godinu dana ranije, 14. marta 2002, Srbija i Crna Gora su potpisale sporazum o preuređenju odnosa.Crna Gora je organizovala referendum 21. maja 2006. na kojem je, veoma tesnu većinu dobila opcija za osamostaljenje. Usledila je odluka tamošnje skupštine 3. juna 2006. o proglašenju suverenosti Crne Gore. Srbije je sačuvala pravni kontinuitet.Proglašenju SRJ, pre 20 godina, takođe je prethodio referendum u Crnoj Gori, na kome su građani podržali formiranje Savezne Republike Jugoslavije.SRJ je tokom postojanja, od 1992. do 2003. godine, imala ukupno pet vlada. U Državnoj zajednici SCG od 2003. do 2006. funkcija predsednika vlade i šefa Državne zajednice bila objedinjena i na tom mestu se sve vreme nalazila jedna ličnost.Predsednici SRJ bili su Dobrica Ćosić, Zoran Lilić, Slobodan Milošević i Vojislav Koštunica.Predsednici vlada bili su Milan Panić, Radoje Kontić, Momir Bulatović, Zoran Žižić i Dragiša Pešić. Na čelu Državne zajednice SCG nalazio se Svetozar Marović.


Doprinosi za penzije prema ekonomskoj snazi gazdinstava\nPotpredsednik Vlade Republike Srbije i ministar poljoprivrede, šumarstva i vodoprivrede Branislav Nedimović izjavio je da je zbog suše umanjenje prinosa neminovno, ali da možemo očekivati rezultate na nivou desetogodišnjih prosečnih prinosa.\nNedimović je u intervjuu za Kurir naveo da će se rod kukuruza kretati od šest do sedam tona po hektaru, što je, kako je ocenio, zadovoljavajuće, dok će prinos soje biti ispod višegodišnjeg proseka, odnosno približno dve tone po hektaru.\nPotpredsednik Vlade je ukazao na to da rezultati žetve suncokreta, koja je počela krajem avgusta, ukazuju na veoma veliki raspon u prinosima – od 1,8 do 3,6 tona po hektaru.\nOn je, govoreći o poljoprivrednim penzijama i velikom dugu poljoprivrednika za penzijsko osiguranje, rekao da se radi na rešavanju ovog problema, dodavši da će zakonskim izmenama biti napravljena potpuna revolucija u ovoj oblasti.\nPrema njegovim rečima, osnovna novina koja se priprema odnosi se na to da će se doprinosi za penzijsko osiguranje određivati prema ekonomskoj snazi gazdinstava.\nNe mogu se plaćati isti iznosi za penzijske doprinose ako imate dva ili dvesta hektara.\nUkoliko budu želeli, poljoprivrednici će moći da uplaćuju i više, ali minimum koji će plaćati, ako žele penziju, biće pravedan i dobro proračunat, objasnio je Nedimović.\nKada je reč o zahtevima za korišćenje sredstava iz IPARD fondova, on je naveo podatak da je do sada odobreno više od 725 zahteva, vrednih gotovo 65 miliona evra, pri čemu je samo na poslednji javni poziv stiglo 126 zahteva.


Kristen Lič glasa u Atlanti dok nosi svoju šestomesečnu ćerku Noru 6. novemebra 2018 (Foto: AP/David Goldman).\nArhiva - Žena stiže na glasačko mesto u Lark komjuniti centru na prevremeno glasanje na izborima na sredini mandata u Mekalenu, Teksas, 22. oktobra 2018.\nArhova - Predsednik Donald Tramp pozdravlja okupljene pristalice u Čatanugi, Tenesi, 4. novembra 2018.\n"Demokrate žele da pozovu karavan ilegalnih stranaca da nagrne u našu zemlju. Neće moći", rekao je Tramp, pozivajući se na slike karavana centralnoameričkih migranata koji se kreće kroz Meksiko. "Ni jedna nacija ne može da dozvoli da joj granice budu preuzete. To je invazija. Nije me briga šta oni govore. Nije me briga šta lažljivi mediji kažu. To je invazija na našu zemlju".\nDemokrate su dovele neke visokorangirane učesnike kampanje da im pomognu, uključujući i bivšeg predsednika Baraka Obamu, koji je okupio glasače u svojoj matičnoj džavi Ilinois i koji je rekao da Trampovo raspoređivanje američkih trupa na granici kao odgovor na karavan predstavlja "politički trik".\n"Kada budeš glasao, Ilinoisu, možeš da odbaciš takvu vrstu politike. Kada učestvujete u političkom procesu, možete biti provera lošeg ponašanja. Kada glasaš, Ilinoisu, možeš da izabereš nadu umesto straha", rekao je Obama.\nArhiva - Kandidat za guvernera Floride Endrju Gilam (levo) i senator Bil Nelson (desno), slušaju govor bivšeg presednika Baraka Obame dok se obraća medijima i pristalicama na mitingu u Majamiju, Florida, 2. novembra 2018.\n"To je predsednik koji želi da izbori na sredini mandata budu referendum o njemu, ponajpre zato što misli da je njegova popularnost tako velika da će izneti republikance preko linije cilja", kaže Hudak.\n"Uopšteno govoreći, izbori na sredini mandata idu protiv partije predsednika", primećuje Džon Fotije iz Dvostranačkog političkog centra u Vašingtonu. "Mislim da neće biti razlike tu. Demokrate će proći dosta dobro za Predstavnički dom, u borbi za guvernere i za državno zakonodavstvo".\nArhiva - Ljudi glasaju prevremeno pred izbore 6. novembra u Džim Miler parku, u Marietu, 27. oktobra 2018.\n"Istorija izbora na sredini mandata je prilično čista po tome što predsednikova partija obično gubi podršku i obično je samo pitanje koliko podrške gube", kaže analitičar Kajl Kondik, profesor na Univerzitetu Virdžinija. "To je posebno tačno kada je predsednik nepopularan, a ovaj predsednik to jeste".\nKondik primećuje da je na 29 izbora za Kongres na sredini predsedničkog mandata od 1900. godine, partija predsednika gubila mesta u Predstavničkom domu svaki put osim u tri slučaja - 1934, 1998. i 2002. godine.\n"Uz očekivanje da će republikanski birači tipično verovatnije izaći i glasati, da li demokrate mogu da mobilišu ljude koji se identifikuju sa Demokratskom strankom da izađu i glasaju za svoje kandidate", pita Njuport.\n"Predstavnički dom je pečat Trampove agende. Nadalje neće više biti pečat", kaže Džim Kesler iz centrističke demokratske grupe "Treći put". "Sve što se obavi biće na dvopartijskoj osnovi".


Rajićeva shopping centar počeo sa radom - Retail Serbia\nRajićeva Shopping Center, prvi šoping centar u najpoznatijoj beogradskoj ulici – Knez Mihailovoj, otvorio je svoja vrata.\nPojedini brendovi koji se od sada mogu naći u Rajićevoj, po prvi put došli su na srpsko tržište Šoping centar u Rajićevoj ulici je investicija je izraelske kompanije Ashtrom Group vredna 80 miliona evra, a u novih 15.300 kvadratnih metara prostora dizajniranih za uživanje i kupovinu u najlepšem delu grada, smestilo se više od 80 lokala i 450 podzemnih parking mesta.\nRajićeva Shopping Centar je jedan od naših najnovijih razvojnih projekata čija je gradnja započela pre skoro tri godine. Mi smo uložili puno truda u ovaj projekat, kako u enterijer tako i u eksterijer, težeći da se uklopimo u lokalno kulturno nasleđe, kombinujući staro i novo. Razvoj Rajićeva Shopping Centra, od samog početka pa sve do ove svečane ceremonije otvaranja, bazirao se najviše na lokalnom srpskom tržištu, upošljavajući domaće podizvođače, dobavljače, dizajnere i supervizore. Tokom faze izgradnje, zaposlili smo preko 400 radnika, a kada završimo projekat taj broj će prevazići 600 zaposlenih, rekao je Zachi Boneh, generalni direktor Ashtrom International i najavio završetak sledeće faze projekta, otvaranje „Mama Shelter” hotela početkom 2018. godine.\nPored vodećih brendova kao što su Tommy Hilfiger, Scotch & Soda, Lindex, Springfield, Levis, Huawei, Timberland, Pandora, Esprit, Carpisa, Extreme Intimo, Nine West, Yamamay i mnogih drugih, neki brendovi pojavili su se po prvi put na našem tržištu u okviru Rajićeva Shopping Centra. Pored vodećih brendova kao što su Tommy Hilfiger, Scotch & Soda, Lindex, Springfield, Levis, Huawei, Timberland, Pandora, Esprit, Carpisa, Extreme Intimo, Nine West, Yamamay i mnogih drugih, neki brendovi pojavili su se po prvi put na našem tržištu u okviru Rajićeva Shopping Centra.\nPremijerno, sada možemo da prošetamo kroz radnje Calvin Klein Jeans, Armani Exchange, Go Active i Dormeo Home, dok će nas lepa iznenađenja dočekati i u multi-brend prodavnicama, kao što su Mia Maya (Moschino, Valentino Red, Emporio Armani…), Fashion & Friends (Guess, Lui Jo, Superdry…), Sportina (Hugo Boss, Polo Ralph Lauren, Morgan…) i Beosport (Quicksilver, O’Neill, The North Face…). Najpopularnije kocke, čuveni Lego, sada po prvi put u Srbiji ima svoju zvaničnu radnju Lego Shop u, zajedno sa odabranim restoranima poput Smokvice i kafeima sa najlepšim pogledom na grad”, rekao je Vladimir Vučković, menadžer za odnose sa zakupcima.\nUrbanistički, kompleks je sagrađen od trajnih, prirodnih i industrijskih materijala uz korišćenje najsavremenijih tehnologija i istovremeno poštovanje istorijskog nasleđa lokacije, sa ciljem da sačuva tradiciju najrazvijenijeg trgovinskog centra grada i odgovori na sve moderne potrebe posetilaca. Arhitektonsko rešenje centra, koje iza sebe ima nagradu međunarodnog arhitektonskog konkursa, delo je akademika Milana Lojanice i profesora Arhitektonskog fakulteta u Beogradu Vladimira Lojanice, ali i višegodišnje saradnje sa svim nadležnim institucijama, dok su u izvođenju radova angažovani isključivo lokalni podizvođači.Urbanistički, kompleks je sagrađen od trajnih, prirodnih i industrijskih materijala uz korišćenje najsavremenijih tehnologija i istovremeno poštovanje istorijskog nasleđa lokacije, sa ciljem da sačuva tradiciju najrazvijenijeg trgovinskog centra grada i odgovori na sve moderne potrebe posetilaca. Arhitektonsko rešenje centra, koje iza sebe ima nagradu međunarodnog arhitektonskog konkursa, delo je akademika Milana Lojanice i profesora Arhitektonskog fakulteta u Beogradu Vladimira Lojanice, ali i višegodišnje saradnje sa svim nadležnim institucijama, dok su u izvođenju radova angažovani isključivo lokalni podizvođači.\nPre početka radova sprovedene su dve faze arheološkog istraživanja u kojima je učestvovao Gradski zavod za zaštitu spomenika i Arheološki institut. Nađeni su ostaci iz 2-og, 4-og i 17-og veka koji su rekonstruisani, sačuvani i prezentirani. Ljubaznošću Narodnog muzeja u Beogradu, imamo izložene ostatke kamene arhitektonske plastike iz rimskog doba u zastakljenim basenima na ulazima u objekat, koji vraćaju građanima na uvid deo istorije tog mesta koji im pripada“ rekao je Vladimir Lojanica, arhitekta projekta.\nRajićeva Shopping Centar ima sve servisne jedinice neophodne za udobnost svakodnevnog života, kao što su supermarket, apoteke, mobilni operateri, odeća, kućne potrebštine i elektronika. Na ovaj način, projekat neće biti samo nova gradska destinacija, već i važan deo lokalne i poslovne zajednice.Rajićeva Shopping Centar ima sve servisne jedinice neophodne za udobnost svakodnevnog života, kao što su supermarket, apoteke, mobilni operateri, odeća, kućne potrebštine i elektronika. Na ovaj način, projekat neće biti samo nova gradska destinacija, već i važan deo lokalne i poslovne zajednice.Šoping centar će imati posebne ulaze sa svih strana: iz Knez Mihailove, ulice Kralja Petra, kao i iz Pariske i Uzun Mirkove, što ga čini lako dostupnim za sve sugrađane koji dolaze sa različitih strana grada, kao i parking prostor na 3 nivoa sa 450 mesta (ulaz iz Uzun Mirkove ulice).


19. februar 2020. Zamenica predsednika Odbora za spoljne poslove Dubravka Filipovski sa poslanikom nemačkog Bundestaga dr Aleksanderom Nojem\nZamenica predsednika Odbora za spoljne poslove Dubravka Filipovski osvrnula se na dobre političke odnose Srbije i Nemačke, napomenuvši važnost otvorenog dijaloga dveju zemalja. Ona je dodala da je na ekonomskom planu ostvarena odlična saradnja, koja se ogleda u prisustvu 400 nemačkih preduzeća na teritoriji Srbije, u kojima je zaposleno 63 hiljade srpskih radnika.\n„Prvi spoljnopolitički cilj naše zemlje, koji je ujedno i naš najveći prioritet, jeste članstvo u Evropskoj uniji. Pored toga, Srbiji su od izuzetne važnosti regionalna saradnja i stabilnost, nastavak dijaloga Beograda i Prištine, vojna neutralnost, kao i saradnja sa velikim silama, ali i svim zemljama sveta“, objasnila je Filipovski.\nGovoreći o situaciji na Kosovu i Metohiji i pregovorima sa Prištinom, ona je naglasila da Srbija nastoji da pronađe održivo rešenje, ali da je potrebna i dobra volja druge strane.\nNarodna poslanica Gordana Čomić istakla je da su reforme u sektoru odbrane tekle veoma sporo kroz sve koalicione vlade do sada, ali da je napredak ipak ostvaren uz zajedničke napore ljudi unutar sistema.\nPrema njenim rečima, iako predstavlja izuzetno oštru opoziciju i kritičarku različitih poteza vlasti, ona će podržati predloge koji su u interesu Srbije i građana. Kao dobru praksu Čomić je navela migrantsku politiku Vlade, koja je problem migranata tretirala sa stanovišta ljudskih prava.\nPoslanik nemačkog Bundestaga dr Aleksander Noj izrazio je zahvalnost članovima odbora na praćenju njegovih aktivnosti, koje uključuju i podršku Srbiji u nemačkom parlamentu. Osvrnuvši se na svoj višegodišnji boravak na Kosovu i Metohiji, on je poručio da je bio očevidac mnogih događaja koji su u suprotnosti sa Rezolucijom 1244.\n„Razumem da su evropske integracije primaran interes Srbije, ali smatram jednako važnim napore Srbije da očuva svojnu vojnu neutralnost. Verujem da je politika vojne neutralnosti zahtevna, ali sam uveren da je dugoročno isplativija varijanta“, zaključio je Noj.


Sistem za merenje otpornosti elektroda RM2610 | mehatronika.gomodesign.rs\nSistem za merenje otpornosti elektroda RM2610\nRM2610 izoluje i kvantifikuje karakteristiku otpornosti elektrodnih traka, glavnim komponentama litijum-jonskih baterija (LIB), kroz dve komponente: otpornost kompozitnog sloja i otpornost između kompozitnog sloja i kolektora. Sistem omogućava korisniku da vizuelizuje ove dve veličine površinskim merenjem po elektrodnoj traci uz pomoć fiksnog mernog elementa koji se sastoji od niza test sondi, nakon čega se koristi odgovarajuća tehnika analize rezultata kojom se oni kvantifikuju.\nOd postavljanja do testiranja\nHIOKI RM2610 posebno meri otpornost pozitivne i negativne elektrode litijum-jonskih baterija (LIB) kroz otpornost kompozitnog sloja i otpornost međusloja (kontaktna otpornost između strujnog kolektora i kompozitnog sloja) i kvantifikuje rezultate za potrebe dalje analize.\nPostoji unapred definisana procedura koju je potrebno pratiti kako bi se verifikovala povezanost između sondi, merača otpornosti HIOKI RM2611 i objekta koji se testira, kao i ispravnost izolacije između sondi. Test oprema HIOKI RM9004 se ne uklanja iz sistema, već usmeravanje sondi vrši rotacijom, čišćenje i inspekcija sondi su izuzetno jednostavni i laki.


TRIGLAV ŽKLS, Crvena zvezda KOMBANK – Art Basket, 88:61 – Lige Košarkaškog saveza Srbije\nKadetska selekcija KKŽ Crvena zvezda Kombank ostvarila je i devetu pobedu u Triglav ŽKLS nad ekipom Art Basketa 88-61 (27-14, 22-17, 15-19, 24-11) i na najbolji način završila 2020.godinu.\nTrener Nemanja Planojević i njegove izabranice pokazali su da se kvalitetan rad i sistem uvek pokažu na delu, kao i da je sistem KKŽ Crvena zvezda Kombank najbolja sredina da se talenat pretoči u kvalitet. Dobar kolektiv uvek izbaci i pojedince, pa su u duelu protiv Art Basketa briljirale Marija Avlijaš i Dunja Zečević sa tripl-dabl učinkom.\nZvezda je na samom početku opravdala rezultate tokom jesenjeg dela sezone u kadetskoj ligi. Visok presing je doneo brze poene i dvocifrenu razliku već nakon tri minuta igre u seriji 10-0, koju su crveno-bele produžile do 17-2. Do kraja prvog perioda sačuvana je razlika 27-14.\nU nastavku je viđen isti odnos snaga, Zvezda je kontrolisala utakmicu, dobru igru u oba smera Dunje Zečević i Jovane Jevtović u napadu je materijalizovala Marija Avlijaš, pa su do odmora između dva poluvremena crveno-bele imale 49-31 na svom kontu.\nGošće su pokušale u trećem periodu meča da smanje zaostatak, usled nekoliko neiskorišćenih situacija crveno-belih, ali nisu uspele da ozbiljnije ugroze prednost lidera i u poslednjih deset minuta su ušle sa 14 poena minusa.\nPoslednji kvartal je doneo ono što smo gledali tokom velikog dela meča, Zvezdinu dominaciju na oba dela terena. Trener Planojević je pružio priliku svim devojkama da budu deo utakmice, a raduje povratak na parket Teodore Ivanović, koja je asistencijom i trojkom povela seriju 6-0 za konačnih 88-61. U poslednjih 20 sekundi smo videli dominantnost pod košem Zečevićeve, koja tri puta uzastopno blokirala protivničke igračice.\nMarija Avlijaš je bila najefikasnija sa 28 poena, dok je Dunja Zečević ostvarila prvi tripl-dabl učinak: 17 poena, 11 skokova i 10 blokada! U ovim statističkim kolonama, uz indeks korisnosti, Dunja je i lider kadetskog takmičenja. Jovana Jevtović je ostvarila dabl-dabl učinak, identično kao Dunja Zečević – 17 poena uz 11 uhvaćenih lopti. Sara Vasiljević je ubacila 15 poena.


Ika kamenje – Dokaz da su ljudi i dinosaurusi živeli zajedno – Svet tajni – Vaš putokaz ka istini\nMarch 1, 2019 March 1, 2019 svettajni\tdinosaurusi, ika kamenje, Južna Amerika, peru\n1961. godine je otkriveno na hiljade Ika kamenja starih između 60.000 – 100.000 godina sa crtežima koji su zaprepastili arheologe i naučnike. Na njima se nalaze crteži dinosaurusa i ljudi kako žive zajedno?!\nKako je ovo moguće? Da li to znači da postoji mogućnost da su ljudi koegzistirali sa dinosaurusima? Ovo ruši zvaničnu istoriju!\nPogledajte video klip i recite nam šta Vi mislite o ovom pronalasku (klikni video ispod):


Saznanja u istrazi ukazuju da je osumnjičeni policajac već mesecima radio za Stefana P., tako što ga je vozio u nabavku droge kako bi u slučaju da ih zaustavi policija, na osnovu svoje službene značke, pokušao da ih “izvuče”.\nOsumnjičeni su uhapšeni u noći između subote i nedelje, na uglu ulica Beogradski kej i Maksima Gorkog u Novom Sadu, u “ford fijesti”, subotičke registracije.\nVozilom je upravljao Nebojša V., a Stefan P. je sedeo na mestu suvozača.\n- Kada su operativci zaustavili automobil, Nebojša V. je izvadio značku i predstavio se kao kolega. Međutim, nije uspeo da zavara policajce koji su pretresli automobil i osumnjičene, pa je kod Stefana P. u donjem vešu nađeno nekoliko paketića heroina, ukupno 20 grama. Posle toga pretresen je i stan Stefana P. u kome je nađeno još 28 grama heroina, takođe namenjenog prodaji - kaže sagovornik “Blica” blizak istrazi.\nPrema informacijama “Blica”, Stefan P. ranije nije hapšen zbog trgovine drogom. Međutim, saznanja policije ukazuju da je već izvesno vreme u Beogradu nabavljao heroin, koji je zatim prodavao narkomanima u Novom Sadu, a u tom poslu podrška mu je bio Nebojša V.\nNebojša V. je, inače, ranije radio kao policajac u Policijskoj stanici Zvezdara, ali je zbog teških povreda radnih obaveza prebačen na niže radno mesto - u Policijsku brigadu, gde nije bio policajac, već perač automobila. Iako je trebalo da vrati značku on to nije uradio, tvrdeći da ju je izgubio. Na kraju se ispostavilo da je tu legitimaciju koristio za “pokrivanje” dilerskih poslova sa Stefanom P.


Lerbolario šampon za tuširanje Uomo 250 ml – na stanju | SHOP.BENU.RS\nLerbolario šampon za tuširanje Uomo 250 ml:\nZahvaljujući svojim prirodnim eteričnim uljima, miris L’Erbolario Uomo gela za tuširanje pretvoriće svako kupanje i tuširanje u osvežavajući predah. Uz bogatu i uravnoteženu formulu, proizvod sadrži i niz supstanci koje stvaraju efikasnu, ali nežnu penu. Osim izuzetno nežnih površinskih aktivnih supstanci, sadrži i tečni ekstrakt ploda baobaba, koji hidrira, učvršćuje i štiti kožu i tečni ekstrakt zrna zelene kafe koji baš poput biljke od koje dolazi sadrži osvežavajuća i antioksidativna svojstva. To dopunjuju površinski aktivirani faktor hidratacije i pantenol ili provitamin B5, koji čini kosu sjajnom i bujnom. Bez silikona, parabena, sulfatnih površinski aktivnih materija i vazelina.\nL'Erbolario Uomo šampon za tuširanje idealan je za česta tuširanja, vraćajući koži i kosu čvrstinu i svežinu\nZahvaljujući svojim prirodnim eteričnim uljima, miris ovog gela za tuširanje pretvoriće svako kupanje i tuširanje u osvežavajući predah\nUz bogatu i uravnoteženu formulu, proizvod sadrži i niz supstanci koje stvaraju efikasnu, ali nežnu penu\nRecenzije Lerbolario šampon za tuširanje Uomo 250 ml


KOŠTUNICA: Saradnja sa EU, ali ne i članstvo\nČlanstvo u EU ugrožava budućnost Srbije kao države, u interesu zemlje je da sarađuje sa Unijom, ali ne i da bude njen član, izjavio je Vojislav Koštunica.\nKoštunica je na promociji svoje knjige “Politička neutralnost ili Evropska unija” rekao danas da je njen cilj “da podstakne ono čega trenutno nema, a to je otvorena rasprava o budućnosti Srbije, a centralno pitanje je da li je opravdan ulazak Srbije u EU”.\n“Članstvo u EU ugrožava budućnost Srbije kao države… U interesu Srbije je da sarađuje sa EU, a ne da bude njen član. ‘Da’ saradnji sa EU, ‘da’ saradnji sa drugim državama, ali ‘ne’ članstvu u EU. To sve govori da Srbija treba da bude politički neutralna”, naveo je Koštunica.\nOn je pojasnio da Srbija ne treba da bude ni član nijedne druge političke grupe, jer će joj politička neutralnost doneti “svaku vrstu slobode i neutralnosti – i ekonomsku, i političku, i kulturnu”.\nUkazao je da Srbija od kada je potpisala Sporazum o stabilizaciji i pridruživanju sa EU “beleži loše ekonomske rezultate, a od kada je 2011. započela pregovore sa Prištinom, povlači se sa Kosova”.\n“Srbija treba da redefiniše odnose sa EU, ili narodski rečeno, da raščisti odnose sa EU”, poručio je bivši premijer i predsednik DSS i dodao da je “Unija priznanjem nezavisnosti Kosova zloupotrebila poverenje Srbije”.\nOn je, takođe, upitao da li je Srbiji potrebno da posle dva iskustva – prve Jugoslavije i druge komunističke Jugoslavije, “potisne svoje nacionalne interese i uđe u neku nadnacionalnu tvorevinu kao što je EU”, koja je uz to i “nedemokratska tvorevina, sa preglomaznim birokratskim aparatom”.\n“Pomalo je nekadašnju komunističku Moskvu zamenio ovaj evrounijski Brisel… Cilj Srbije treba da bude Srbija sama”, istakao je Koštunica.


Kameron: Britanija izlazi iz EU ako ne bude reformi! – Nadlanu.com\nKameron: Britanija izlazi iz EU ako ne bude reformi!\nObjavljeno 23. jan 2013. / 13:33:18\nKameron je, u dugoočekivanom govoru o EU, održanom u finansijskom centru Londona, upozorio da bi Britanija, šesta ekonomska sila u svetu, mogla da istupi iz članstva ukoliko EU ne sprovede korenite reforme.\nOn je tako okončao višemesečne spekulacije, zanemarivši upozorenja da bi referendum mogao da ugrozi diplomatske i ekonomske izglede Britanije i otuđi je od saveznika, izvestio je Rojters. Britanski premijer je istakao da će, ukoliko budu uspostavljeni novi odnosi između Britanije i EU, kakvi odgovaraju Londonu, on biti više nego srećan da se založi za ostanak zemlje u Uniji.\nOn, međutim, nije precizirao kakva ovlašćenja želi za Britaniju u okviru "novih odnosa", naveo je Bi-Bi-Si. Kameron je kazao da Britanija ne želi da digne most između ostrva i kontinenta niti da se povuče iz sveta, ali da je razočaranje javnosti po pitanju EU dostiglo vrhunac i da građani smatraju da "EU ide u pravcu za koji se Britanci nisu opredelili".\nMnogi Britanci, prema njegovim rečima, osećaju da se EU meša u njihov svakodnevni život i da određuje bespotrebna pravila i propise.\n"Vreme je za britanski narod da kaže šta misli. Vreme je da rešimo pitanje Britanije i Evrope", rekao je on. "Kada budemo pregovorali o novom rešenju, omogućićemo britanskom narodu da se na referendumu izjasni da li želi da ostane u EU pod novim uslovima... To će biti referendum za ili protiv."\nPrimećujući da se mogu čuti tvrdnje da bi sazivanje referenduma bilo neodgovorno jer bi unelo nesigurnost u poslovnu atmosferu i dovelo u pitanje mesto Britanije u EU, Kameron je naglasio da se ignorisanjem problema ništa ne rešava.\nNavodeći probleme evrozone i "krizu evropskih nadležnosti", Kameron je rekao: "Ako se ne suočimo sa ovim izazovima, postoji opasnost od urušavanja Evrope i britanski narod će se zaputiti ka izlazu." EU, prema Kameronovim rečima, mora da se zasniva na pet principa: konkurentnosti; fleksibilnosti; jačanju, a ne samo odlivanju snage iz država članica; demokratskoj odgovornosti i pravičnosti.\nDužnička kriza evrozone je glavni razlog zbog kojeg Britanija mora da preispita odnose sa EU, rekao je on, dodajući da cilj Britanije nije još čvršća Unija.Kameron je, takođe, ocenio da novi odnosi Britanije i EU treba da se temelje na jedinstvenom tržištu.\nBritanski premijer je ovaj govor trebalo da održi u Amsterdamu prošlog petka, ali je morao da ga odloži zbog talačke krize u gasnom postrojenju u Alžiru, gde su islamisti četiri dana držali zarobljene veliki broj alžirskih i stranih radnika. Kameron je pod sve većim pritiskom evroskeptika u okviru njegove Konzervativne partije, koji od njega traže da se suprotstavi Evropi. Rezultati nedavnih anketa pokazuju da su Britanci za izlazak zemlje iz EU, jer smatraju da se Brisel meša u unutrašnja pitanja i da se razbacuje novcem u vreme kada se uvode mere štednje.\nS druge strane, Kameronov govor će nesumnjivo izazvati nelagodnost članica EU, poput Francuske i Nemačke, kao i SAD. Evropski zvaničnici su već upozoravali London da nema pravo da se prema Uniji ponaša isključivo po sopstvenom nahođenju - da koristi prednosti članstva, a izbegava obaveze.\nI američki predsednik Barak Obama poručio je prošle sedmice Kameronu da se SAD zalažu za snažnu Britaniju u snažnoj EU.\ndejvid kameroneuvelika britanija


Pozorište „Zoran Radmilović“ 2. februara obeležava 75 godina rada\nU Narodnom pozorištu „Zoran Radmilović“ uskoro će biti obeležena 75. godišnjica i Dan pozorišta. Veliki jubilej biće obeležen 2. februara, premijerom predstave „Don Žuan se vraća iz rata“, u režiji Irfana Mensura.\nU našem Pozorištu prva predstava izvedena je 2. februara 1947. godine, a 75 godina kasnije na tim istim daskama odigraće se predstva „Don Žuan se vraća iz rata“. Reč je o komadu austougarskog pisca Edena fon Horvata, dok je režiser predstave naš poznati glumac Irfan Mensur.\nTrejler predstave možete videti OVDE.\n75. godišnjica dan pozorišta Don Žuan se vraća iz rata Pozorište Zoran Radmilović


10.11.2021 u 14:27\nKamioni na Kelebiji čekaju 10 sati, na prelazu Šid sedam\nNa graničnom prelazu Kelebija, na izlazu iz zemlje, teretna motorna vozila čekaju 10 sati, saopštilo je danas Javno preduzeće „Putevi Srbije”. Prema informacijama Uprave granične policije, u 13:15, na prelazu Šid, takođe na izlazu iz zemlje, zadržavanje za teretna motorna vozila je sedam sati, a na Horgošu pet sati. Pored toga, na graničnim prelazima Gradina i Bogojevo, kamioni čekaju četiri sata, a na Batrovcima tri sata, javlja Tanjug. Na ostalim graničnim prelazima nema dužeg zadržavanja za sve kategorije vozila. Na naplatnim stanicama na autoputevima u Republici Srbiji nema zadržavanja vozila, dodaje se u saopštenju.\nNa graničnim prelazima Horgoš i Kelebija teretna vozila čekaju sedam sati na izlazu iz zemlje, na Batrovcima četiri, a na prelazu Šid pet sati, izveštaj je Uprave graninčne Policije. Na ostalim graničnim prelazima nema dužeg zadržavanja za sve kategorije vozila, ali Putevi Srbije upozoravaju vozače na radove na pojedinim deonicama. Informacija je da na mostu Beška više nema magle i da je vidljivost normalna, dok je na Pančevačkom mostu na s nazi zabrana kretanja za vozila iznad 12 tona. Na autoputu E-75, na deonici između petlje Aleksinac i petlje Niš-Jug od sutra do 30. decembra odvijaće se radovi na obeležavanju oznaka na putu i to u periodu od 7 do 17časova. Najpre će u smeru Niš - Beograd u tom periodu za saobraćaj biti zatvorene vozna i zaustavna traka, a saobraćaj će se\n01.10.2021 u 20:09\nPrevoznici tereta traže pomoć države\nVest da Velika Britanija beleži manjak vozača kamiona za transport robe, zbog čega je nedavno ponudila 5.000 radnih viza stranim kamiondžijama, odjeknula je ovih dana širom evropskog kontinenta koji i sam kuburi sa nedostatkom radne snage. Mada ovaj problem nije izazvan pandemijom kovida 19, posledice mogu biti jednako nesagledive, a jedna od njih je i da bi manjak kamiondžija mogao da izazove nestašicu razne robe na tržištu. U Srbiji je deficit profesionalnih vozača već hroničan problem, jer sada sve manje ljudi želi da se bavi ovim poslom, a veliki broj vozača teretnjaka odlazi u zasluženu penziju. U zemlji ima oko 160.000 profesionalnih vozača, a nedostaje još od 5.000 do 8.000 profesionalaca godišnje. Zbog tog, ali i mnoštva drugih problema u transportu, Poslovno udruženje prevoznika


Ovo možda niste znali o Ani Ivanović : Crveni tepih\nOvo možda niste znali o Ani Ivanović\nNajlepša teniserka na svetu Ana Ivanović je za 60 sekundi intervjua za portal „thetennisspace.com“ otkrila mnoge zanimljive stvari o sebi, koje njeni fanovi sigurno nisu znali do sada.\nMeđu najzanimljivijim odgovorima svakako je to da je predsednik Srbije Boris Tadić najpoznatije ime u njenom telefonskom imeniku, kao i to da bi volela da je u filmu o njenom životu igra Anđelina Džoli.\nAna kaže da bi bila psiholog da se nije opredelila za reket. Najviše je plaše veliki psi, a uzbuđuje igranje na grend slemovima. Najčešće je zasmejava njen tim, ali i njeni sitni blamovi, kao kada je prošle godine na turniru na Baliju sela na pogrešnu stolicu. „Srećom, mojoj protivnici to nije smetalo, u stvari i ona se smejala“, kaže Ana.\nNa putovanje ne kreće bez „kindla“, čitača elektronskih knjiga, posredstvom kojeg je pročitala poslednju knjigu „Nit“ od Viktorije Hislop. Omiljeni grad na turu joj je Pariz, restoran „Nobu“ u Njujorku, a mesto za šoping njujorški „Matju Vilijamson“. Poslednji film koji je pogledala su „Potomci“ sa Džordžom Klunijem, a najomiljeniji joj je „Mamurluk u Las Vegasu“, koji je gledala „više od hiljadu puta“. Jelo koje je poslednje spremila je meksički specijalitet fahita (mešana govedine i piletine). Kada bi dobila na lutriji, novac bi donirala Unicefu, a nešto bi ostavila i za poklone porodici.


Pitajte češkog ambasadora. NJE Skalnik – Opština Derventa\nOpština Derventa je u saradnji sa EU info centrom iz Sarajeva organizovala „Pitajte ambasadora“ sa ciljem približavanja evropskih politika i vrednosti. EU info centar u Sarajevu kao osnovni zadatak ima pružanje relevantnih informacija o institucijama i politikama Evropske unije, te vrši promovisanje programa i vrijednosti Evropske unije. Na događaju „Pitajte ambasadora“ gost je bio češki ambasador NJE. E. Jakub Skalnik koji je o govorio o članstvu njegove zemlje u EU, o statusu mladih i kako je on poboljšan ulaskom Češke republike u Evropsku uniju, o obrazovanju, zapošljavanju i zaštiti okoline.\nAmbasador i je na sastanku sa načelnikom Miloradom Simićem razgovarao i o mogućnostima proširenja dosadašnje saradnje i iskazao želju za povezivanjem sa nekom od lokalnih samouprava. Povezivanje bi moglo za rezultat da ima povećanje privredne saradnje. Kao primer je istaknuto je da Derventa sa bratskom opštinom iz Italje, Pinerolom uspostavila odličnu saradnju i da je rezultat otvaranje 12 kompanija sa italijanskim kapitalom, ali i saradnja u drugim oblastima.\nAmbasador je istakao da kao najveću vrednost ulaska u Evropsku uniju vidi proširivanje mogućnosti za mlade, tačnije mogućnost izbora mjesta studiranja na evropskim tehničkim univerzitetima, kao i lakšeg pronalaska posla. A kao glavne probleme naveo je početnu nekompatibilnost Češke privrede, odlazak visokokvalifikovane radne snage poput informatičara i medicinskih radnika iz pojedinih delova zemlje.\nCategories Edukacija, Novosti\tPost navigation